Γιατί κατεβαίνω στις πορείες; | Έφηβος\nΔημοσιεύτηκε στο 4ο φύλλο της εφημερίδας ‘δρόμος’ το Σάββατο 13 Μαρτίου 2010, στην σελίδα 28 και στην στήλη “στο προαύλιο“.\nΕίμαι δέκα έξι χρονών. Σε δέκα χρόνια περίπου θα εργάζομαι, αν οι τότε δείκτες των ποσοστών ανεργίας το επιτρέψουν.\nΑν εργάζομαι, η αμοιβή μου θα έχει σχέση με την συλλογική σύμβαση που θα έχει κάνει το τότε συνδικαλιστικό όργανο με την εργοδοσία. Αν σήμερα καταφέρουν να κόψουν από τις αποδοχές των εργαζομένων μην πιστέψετε ότι θα επανέλθουν τα επόμενα 10 χρόνια.\nΕπίσης σκέφτομαι, ότι και να μην έχω προσωπικό πρόβλημα επιβίωσης, το ότι θα ζω σε μια κοινωνία που οι περισσότεροι άνθρωποι θα είναι δυστυχισμένοι, δεν θα νοιώθω καλά.\nΑυτές τις σκέψεις κάνω όταν με ρωτάνε γιατί ένας μαθητής κατεβαίνει στις συγκεντρώσεις και στις πορείες της ΑΔΕΔΥ και της ΓΣΕΕ. Μπορεί να φαίνεται ότι τα αιτήματα του εργατικού κινήματος δεν με αφορούν αυτή την στιγμή, αλλά όπως είπα προηγουμένως σε μερικά χρόνια θα εργάζομαι.\nΜε την ίδια ματιά πρέπει να βλέπουν και οι εργαζόμενοι στον ιδιωτικό τομέα τις κινητοποιήσεις των δημοσίων υπαλλήλων. Αν σήμερα περάσουν τα μέτρα σε ένα κομμάτι της κοινωνίας είναι σίγουρο ότι η επόμενη δέσμη μέτρων θα αφορά αυτούς. Έτσι κι αλλιώς ήδη συζητιέται η κατάργηση του 14ου μισθού.\nΜε την ίδια ματιά πρέπει να βλέπουν και οι εργαζόμενοι στην Ευρώπη τις κινητοποιήσεις στην Ελλάδα. Αν περάσουν σήμερα τα οικονομικά μέτρα λιτότητας σ’ εμάς θα περάσουν αύριο στην Πορτογαλία, στην Ισπανία και μεθαύριο σε όλη την Ευρώπη.\nΗ Ελλάδα δεν είναι η εξαίρεση. Μετά από λάθη των αστών πολιτικών μας μπορούν να μας χρησιμοποιήσουν εύκολα σαν πειραματόζωο εφόσον το κύρος μας αμφισβητείτε. Αυτά τα μέτρα, αν αφήσουμε να πετύχουν, θα εφαρμοστούν σιγά σιγά σε όλη την Ευρώπη.\n4 Σχόλια to “Γιατί κατεβαίνω στις πορείες;”\nΈι, σεις, που θέτε την κραυγή πνιγμένη στο λαρύγγι….!\n…..Από παιδί ξεπέρασα\nτα σύνορα της Νύχτας…..\nκαι δεν μπορώ εγώ να ζω….,\nπαρά, μόνο, σαν τραγουδώ\nτα Αχ της κάθε αλήθειας….!\nΒρε, ποιο πουλί νοικιάζεται….,\nποιος Σπάρτακος πουλιέται….,\nλαός, να, δε ‘’γυψώνεται’’….,\nπου τα Αχ ‘’γύψους’’ ραγίζουν….,…..\nπουλί, λαός και Σπάρτακος\nκι εγώ…., που με ραπίζουν….!\nΑπό παιδί η κόντρα μου\nτη μπαμπεσιά –τους σφίγγει….,\nμια –τους….. και μια –μου….. κι όπου βγει….,…..\nέι, σεις, που θέτε την κραυγή\nπνιγμένη στο λαρύγγι….!…..\nΝεολαία της πατρίδας μου….!\n…..Άψυχα, τεχνητά, φτερά\nσου φόρεσαν στις πλάτες….,\nσάπιο στα μάτια σου το φως….,\nμε τη ζωή στις λάσπες….!\nΠώς να πετάξεις στα ψηλά\nαπό υπόγειους δρόμους….,\nμοιάζεις παράλυτα πουλιά…..\nπου ‘χουν σταυρό στους ώμους….!\nΤο άρρωστο αλφάβητο….,\nπου σου ‘μαθαν…., σε φθίνει….,\nσε σκοταδόπλαστες κορφές,\nκαι, τ’ Όνειρό σου σβήνει….!…..\nΜάνα μου και πατέρα μου….!\n…..Μάνα μου και πατέρα μου….,\nεχθροί στη λευτεριά μου….,\nστη Γη δεν αγοράζομαι….,\nΠαιδί γω…., δεν αλλάζομαι….,\nνεκρή είν’ η σκλαβιά μου….!\nΚάλλιο δεμένος στα φτερά της Λευτεριάς…..\nταξίδια στ’ Όνειρο να ταξιδεύω….,\nπαρά λυμένος στα παζάρια της Σκλαβιάς…..\nψυχή να χάνω και να τη γυρεύω….!\nΜάνα μου και πατέρα μου….,\nδεχτείτε με….. ως είμαι….,\nπροκάτ εγώ δε γίνομαι….,\nσ’ όχλους δεν παραδίνομαι….,\nπου γιος του Ήλιου είμαι….!…..\nΚι είμαι περήφανος γι’ αυτό….!\n…..Οι ηλιόταχτες ψυχές ζούνε πεθαίνοντας…..\nκι οι σεληνόταχτες ψυχές ζούνε, να, ζώντας….!\nΤο θείο «πρέπει» οδηγό\nέχουν και θυσιάζονται\nτου Ήλιου οι ψυχούλες….,…..\n—- πόνος η αυτοθυσία….. —-\nτο «πρέπει» το σατανικό\nέχουνε, πάντα, οδηγό\nτου Φεγγαριού οι βοθροψυχές….,\nθύτες που θυσιάζουν…., να….,…..\n—- και δεν πονά….. όποιος χτυπά….. —- ….!\nΤο ‘ξερα αυτό από παιδί….,\nΈλα, ‘δω, να σου μάθουμε….!\n…..Για τους καλούς έχεις σταυρούς….,\nΖωή…., απ’ τα γεννοφάσκια σου….,…..\nχολή και όξος και καρφιά….,\nτους σταυρωτές έχεις παιδιά…..\nκι ανάθεμα στα μάτια σου….!\nΠοιου Χάρου είσαι συ παιδί….,\nΖωή…., μοιράζεις άδικα….,…..\nαιώνες τώρα…., μα και χτες….,\nσ’ αθώους δίνεις μαχαιριές…..\nστα πέντε τα ζουγκλάδικα….!\nΈλα, ‘δω, να σου μάθουμε….,\nέλα, ‘δω, να σου βάλουμε….,\nμεις…., δούλοι…., τ’ αποπαίδια σου….,\nκαρδιά μέσα στα στήθια….,\nν’ απλώνεις χέρια μητρικά….,\nόπου ακούς ….: «Βοήθεια….!»….!…..\nΚαλή σου μέρα…., συναγωνιστή μικρέ μου άγγελε….,\nκαι χάρηκα πάρα πολύ….:\nΑλέξανδρος Ζήβας - 19/03/2010 στο 9:33 πμ\nΛόγια σκληρά και απάνθρωπα.\nΠρος ανέργους, ημιασχολουμένους και λοιπούς αναξιοπαθούντας:\nΕάν, ‘περιττούς’, μας θεωρεί το ‘σύστημα’, τί απαιτεί η ευγένεια;;;\nΌποιος δεν είναι ευγενής, αποκαλείται, ενίοτε, και ‘γάϊδαρος’\nΚαι, πάλιν, η ευγένεια απαιτεί, ως γαϊδάρου να του συμπεριφερθούν\nΉτοι, ως, υποζυγίου (έννοια ισοδύναμος).\nΑλεξίνοος - 19/03/2010 στο 9:34 πμ\n[…] λίγο παρακάτω θα διαβάσετε τη στήλη του έφηβου, του “Τζέρι του Εφηβιάδη”, όπως τον αναφέρουμε […]\n-”Δρόμος”…. for ever? « Πόντος και Αριστερά - 20/03/2010 στο 10:42 πμ\n[…] Πηγή : έφηβος@wordpress […]\nΓιατί κατεβαίνω στις πορείες; « a r t . - 23/03/2010 στο 3:20 μμ\nThis entry was posted on 19/03/2010 at 4:53 πμ and filed under "δρόμος",πολιτική,Κινήματα,οικονομία. You can follow any responses to this entry through the RSS feed.\nΜΜΕ και πληροφόρηση »\n« 3 μύθοι για τον Skateboarder


Αποκλειστική Συνέντευξη Των Celestial Immunity Στο Rock N' Roll Town ~ Rock N' Roll Town\nΑποκλειστική Συνέντευξη Των Celestial Immunity Στο Rock N' Roll Town\nΤο συγκρότημα από την Αλεξανδρούπολη, Celestial Immunity, έδωσε αποκλειστική συνέντευξη στο Rock N' Roll Town. Δημιουργήθηκε το 2006 και αποτελείται από τον George στα φωνητικά, τους Simo και Dimitri στις κιθάρες, τον Alex στο μπάσο και τον Mike στα drums.\nRNRT : Πώς αποφασίσατε να κάνετε τους Celestial Immunity;\nCelestial Immunity : Γειά σε όλο το team του Rock Ν' Roll Town και ευχαριστούμε για το ενδιαφέρον προς τους Celestial Immunity. Η μπάντα δημιουργήθηκε καθαρά από την αγάπη που τρέφουν όλα τα μέλη της για το extreme metal και γενικότερα για τη heavy metal μουσική. Πριν από μερικά χρόνια όλοι αποφασίσαμε να κάνουμε τη μπάντα για να δημιουργούμε τη δική μας μουσική και για να παίζουμε live. Έτσι αισθανόμαστε ότι προσθέτουμε και εμείς το κομμάτι μας στο μεγάλο puzzle που λέγεται ελληνική heavy metal σκηνή.\nCelestial Immunity : Το όνομα το βγάλαμε πολύ εύκολα θα έλεγα. Μια μέρα πίναμε καφέ με τον Mike τον drummer μας και ψάχναμε ένα όνομα για τη μπάντα και καταλήξαμε στο Celestial Immunity, γιατι θέλαμε κάτι το οποίο να είναι διαφορετικό αλλά συνάμα να βγάζει ένα νόημα, να υπονοεί κάτι. Το Celestial Immunity μπορεί να πει κανείς ότι έχει μια διαφορετικότητα από τα συνηθισμένα ονόματα, μας άρεσε και το κρατήσαμε.\nRNRT : Αυτόν τον καιρό έχετε ηχογραφήσει ένα νέο album....Πώς αισθάνεστε για αυτό το album;\nCelestial Immunity : Όντως αυτό τον καιρό τελειώσαμε τις ηχογραφήσεις του ντεμπούτου μας και είμαστε ιδιαίτερα χαρούμενοι με το αποτέλεσμα μέχρι τώρα. Είχαμε την τύχη να το γράψουμε υπο την καθοδήγηση ενός από τους σημαντικότερους μουσικούς του metal στην Ελλάδα με μεγάλη αναγνώριση στο εξωτερικό του Μάριου Ηλιόπουλου από τους Nightrage. Αισθανόμαστε ότι πετύχαμε ένα από τα όνειρα μας να δουλέψουμε με αυτό τον άνθρωπο και είμαστε fan της μουσικής του εδώ και πολλά χρόνια. Το album στα αυτιά μας ακούγετε πραγματικά καλό και τώρα είμαστε σε αναζήτηση του ανθρώπου που θα κάνει τη μίξη και το mastering, έτσι ώστε να το πάρουμε στα χέρια μας έτοιμο και να αρχίσουμε να ψάχνουμε εταιρία για να το κυκλοφορήσει. Ένα ακόμα συν στο album είναι ότι ο Αntony Hamalainen επίσης των Nightrage δέχτηκε να τραγουδήσει σε ένα από τα τραγούδια μας και πρέπει να σας πω πως το αποτέλεσμα είναι super!!!!\nRNRT : Έχει κάποιες μουσικές επιρροές το συγκρότημα; Και αν ναι ποιες είναι αυτές;\nCelestial Immunity : Οι επιρροές που έχουμε σαν μπάντα είναι νομίζω αρκετές και κατατάσσονται στο χώρο του μελωδικού death metal. Στη μουσική των Celestial Immunity νομίζω μπορεί κανείς να βρει επιρροές από Dark Tranquillity και Αt The Gates έως πρωώιμους In Flames και Amon Amarth. Επίσης, πιστεύω πως κάποια σημεία της μουσικής μας δανείζονται από πιο Thrash μονοπάτια. Βέβαια αυτά είναι δικές μας εκτιμήσεις, καθένας μπορεί να μας ακούσει και να "αναγνωρίσει" τη μουσική μας σύμφωνα με τα δικά του ακούσματα.\nRNRT : Έχετε παρουσιαστεί στην σκηνή με ένα άλλο πολύ πετυχημένο ελληνικό συγκρότημα του "Rotting Christ". Πώς ήταν αυτή η εμπειρία για εσάς;\nCelestial Immunity : Ναι, έχουμε εμφανιστεί με Rotting Christ δύο φορές μάλιστα. Μία φορά στην Αλεξανδρούπολη και μία στα Τρίκαλα και ήταν και οι δύο καταπληκτικές βραδιές. Οι Rotting Christ είναι φοβερά άτομα όλοι τους, εμείς προσωπικά είχαμε να ρωτήσουμε πολλά πράγματα όταν τους γνωρίσαμε και πραγματικά θα θέλαμε να ξαναμοιραστούμε τη σκηνή μαζί τους. Μετά από 20 χρόνια στην παγκόσμια σκηνή μπορείς να καταλάβεις πόσο δυνατοί performers είναι!!!!\nRNRT : Έχετε κάποιο live τώρα το καλοκαίρι στο οποίο μπορεί να έρθει κόσμος να σας δει;\nCelestial Immunity : Δυστυχώς δεν έχουμε κάποιο live τώρα το καλοκαίρι, γιατί έχουμε αφιερώσει το χρόνο μας στο να τελειώσουμε με το album και σε πρόβες στα καινούργια τραγούδια για να είμαστε έτοιμοι το νέο χειμώνα. Όσοι θέλουν μπορούν να βρουν τη σελίδα μας στο Facebook στην οποία θα δουν και το νέο teaser video, το οποίο επιμελήθηκε ο drummer μας. Επίσης, μπορούν να ακούσουν τη μουσική μας στο reverbnation.\nCelestial Immunity : Θέλουμε να ευχαριστήσουμε το Rock N' Roll Town για την υποστήριξη και την παραχώρηση της συνέντευξης και να πω πως έχουμε δει τη δουλειά σας και αυτό που κάνετε είναι πραγματικά πολύ καλό για την Ελληνική σκηνή. Τέτοιες προσπάθειες αξίζουν τη υποστήριξη όλων. Εύχομαι τα καλύτερα!!!!\nΤο Rock N' Roll Town ευχαριστεί τους Celestial Immunity για αυτή την συνεργασία και τους εύχεται καλή πορεία και πολλές επιτυχίες.\nFacebook Page: http://www.facebook.com/celestialimmunityofficial?sk=app_2405167945\nMySpace Profile: http://www.myspace.com/celestialimmunityband\nYoutube Channel: http://www.youtube.com/user/CelestialImmunityTv


ΣΤΗΝ ΠΛΑΤΕΙΑ: ΑΥΡΙΟ ΣΤΗΝ ΡΕΜΑΤΙΑ: Η ΦΟΝΙΣΣΑ ΤΟΥ ΑΛΕΞΑΝΔΡΟΥ ΠΑΠΑΔΙΑΜΑΝΤΗ\nΑΥΡΙΟ ΣΤΗΝ ΡΕΜΑΤΙΑ: Η ΦΟΝΙΣΣΑ ΤΟΥ ΑΛΕΞΑΝΔΡΟΥ ΠΑΠΑΔΙΑΜΑΝΤΗ\nΤο Σάββατο 29 Αυγούστου, ο Οργανισμός Ελληνικού Θεάτρου ΑΙΧΜΗ, θα παρουσιάσει σε θεατροποιημένη μορφή το κλασικό αριστούργημα του Αλέξανδρου Παπαδιαμάντη «ΦΟΝΙΣΣΑ» στις 9.00 μμ. στο Ευριπίδειο Θέατρο Ρεματιάς στον πεζόδρομο του Προφ.Ηλία στο Χαλάνδρι.\nΤη θεατρική διασκευή υπογράφει ο Κώστας Πολιτόπουλος, τα σκηνικά ο Μιχάλης Αγγελάκης, τα κοστούμια η Όλγα Σχοινά και τη σκηνοθεσία ο Γιάννης Νικολαΐδης. Στο ρόλο της "Φραγκογιαννούς" η Φωτεινή Φιλοσόφου.\nΤιμή εισιτηρίου: Γενική είσοδος 15 ευρώ, Προπώληση 12 ευρώ\nμαθητικό, φοιτητικό, ανέργων, AMEA, 10 ευρώ\nΠροπώληση στο Βιβλιοπωλείο « ΕΥΡΙΠΙΔΗΣ»\nΕκπτωτικά εισιτήρια viva.gr\nΠυροβολισμοί στο Χαλάνδρι κοντά στο σπίτι του κ. Μ...\nΜΙΑ ΠΡΑΓΜΑΤΙΚΗ ΕΠΙΤΥΧΙΑ : ΕΠΙΛΥΘΗΚΕ ΤΟ ΘΕΜΑ ΤΟΥ ΘΕ...\nΑΥΡΙΟ ΣΤΗΝ ΡΕΜΑΤΙΑ: Η ΦΟΝΙΣΣΑ ΤΟΥ ΑΛΕΞΑΝΔΡΟΥ ΠΑΠΑΔ...\nΠΩ ΠΩ ΑΡΙΣΤΕΡΕΕΕΕΣ .....\nΣΧΟΛΙΟ ΕΝΟΣ ΚΑΤΟΙΚΟΥ ΤΟΥ ΚΕΝΤΡΟΥ ΤΟΥ ΧΑΛΑΝΔΡΙΟΥ ΣΤ...\nΠΑΜΕ ΓΙΑ ΤΗΝ ΕΚΠΛΗΞΗ! ΤΗΝ ΑΡΣΕΝΑΛ ΤΗ ΕΧΟΥΜΕ!\nΕΞΩ ΑΠΟ ΤΗΝ ΛΥΚΟΣΥΜΜΑΧΙΑ ΤΗΣ ΟΥΕΦΑ\nΠΩΣ ΤΗΝ ΛΕΝΕ ΑΥΤΗ ΤΗΝ ΟΜΑΔΑ ΠΟΥ ΤΟΝ ΕΣΤΕΙΛΕ ΤΟΝ "Σ...


Προσθήκες - Διορθώσεις στην έκδοση 2012 - aSc Timetables\naSc TimeTables - Προσθήκες - Διορθώσεις\nΠροσθήκες - Διορθώσεις στην έκδοση 2012\nΑυτό το άρθρο είναι διαθέσιμο σε:\nΠροσθήκες στο aSc TimeTables 2012\nΠιο γρήγορες αναθέσεις αιθουσών.\nΗ δυνατότητα αυτή υπήρχε και πριν αλλά τώρα υπάρχει ένας πιο άμεσος τρόπος για να καθορίσετε ότι κάποιες αίθουσες χρησιμοποιούνται από συγκεκριμένους εκπαιδευτικούς ή για τις διδασκαλίες συγκεκριμένων μαθημάτων:\nΠως ορίζω αίθουσα εκπαιδευτικού;\nΠως ορίζω αίθουσες μαθήματος;\nΜπορείτε να ορίσετε ότι κάποια μαθήματα μπορούν να γίνουν το απόγευμα, δηλαδή εκτός του πίνακα διδασκαλίας. Αυτό επιτρέπει στην εφαρμογή να τοποθετήσει τις διδασκαλίες των μαθημάτων σε τέτοιες θέσεις ώστε να δημιουργηθούν κενά για τους μαθητές. Μπορείτε, βεβαίως, να ορίσετε τον αριθμό αυτών των κενών.\nΠως ορίζω διδασκαλίες οι οποίες θα είναι σε διαφορετική ζώνη (απογευματινή);\nΈλεγχος Ωρολογίου Προγράμματος\nΟ έλεγχος του ωρολογίου προγράμματος έχει βελτιωθεί σημαντικά ώστε πλέον να φτάνει σε όλα τα επίπεδα δεδομένων, ανεξάρτητα από τις μεταξύ τους διασυνδέσεις. Επίσης, η διαδικασία του ελέγχου είναι πλέον αρκετά πιο γρήγορη σε αρκετές περιπτώσεις.\nΒελτιώθηκαν οι προβολές της εφαρμογής, δίνοντάς σας την δυνατότητα να εμφανίσετε επιπρόσθετες πληροφορίες (αίθουσα, ομάδα, κ.τ.λ.) πάνω στις κάρτες του Ωρολογίου Προγράμματος.\nΤι σημαίνουν οι χρωματιστές γραμμές πάνω στις κάρτες;\nΝέες σχέσεις καρτών\nΥπάρχει πλέον η δυνατότητα να ορίσετε, μέσα από τις σχέσεις καρτών, ότι ο εκπαιδευτικός δεν θα έχει περισσότερες από τρεις συνεχόμενες διδασκαλίες, αλλά μπορεί να έχει 2 διπλές (4 συνολικά).\n"Αντικαταστάσεις" - Με μια γρήγορη ματιά\nΠως μπορώ να δημιουργήσω μία νέα διδασκαλία στις "Αντικαταστάσεις";\nΠως να ορίσετε ότι ένα τμήμα θα απουσιάζει όλη την ημέρα\nΔιδασκαλίες με 2 εκπαιδευτικούς και 2 αίθουσες\nΣήμερα είναι Δευτέρα, αλλά στο σχολείο μας θέλουμε να χρησιμοποιήσουμε το ωρολόγιο πρόγραμμα της Τετάρτης.\nΠώς μπορώ να αλλάξω το μέγεθος της γραμματοσειράς στις Αντικαταστάσεις;\nΠως μπορεί η εφαρμογή να προσαρμόσει αυτόματα τα κείμενα στα κελιά των εκτυπώσεων ή να κάνει μικρότερη την γραμματοσειρά τους;\nΈκδοση του Timetables Online για κινητά\nΤο άρθρο αυτό με βοήθησε\nΤο άρθρο αυτό δεν είναι κατανοητό\nΨάχνω για κάτι άλλο\nΑυτό το άρθρο αυτό προβλήθηκε 148387 φορές.4163 / 148387\nΠροηγούμενο άρθρο Πίσω στη βοήθεια του aSc Timetables Επόμενο άρθρο\naSc Timetables - Σχολικό χρονοδιάγραμμα


Προβληματισμός από τα κρούσματα covid-19 σε Μύκη-Τόπειρο | Kavala News Τα Νέα της Καβάλας Online\nΠιο αναλυτικά, στην πόλη της Ξάνθης τα κρούσματα φέρεται πως είναι μόλις 2, αριθμός πρακτικά ασήμαντος σε σχέση με τα 2.500 δείγματα που ελήφθησαν. Στην περιοχή του Δήμου Μύκης, ο αριθμός των επιβεβαιωμένων κρουσμάτων είναι σίγουρα διπλάσιος και δημιουργεί προβληματισμό, ειδικά σε οικισμούς όπου καταγράφονται θετικά κρούσματα πάνω από το 20% των δειγμάτων.\nΣτο Δήμο Τοπείρου, φέρεται να υπάρχουν τουλάχιστον 5 θετικά κρούσματα, ανάμεσά τους μια εκπαιδευτικός και ένας δημοτικός σύμβουλος.\nΣε κάθε περίπτωση, τα αποτελέσματα αυτά δεν είναι επίσημα, και τα ακριβή στοιχεία συγκεντρώνονται από τους αρμόδιους παράγοντες του ΕΟΔΥ και του Υπουργείου Προστασίας του Πολίτη, προκειμένου να ανακοινωθούν αλλά και να βοηθήσουν τους αρμόδιους να λάβουν τα αναγκαία μέτρα για την ιχνηλάτηση και τον περιορισμό. Πάντως, η άνοδος κρουσμάτων που είχε παρατηρηθεί την προηγούμενη εβδομάδα, και προκάλεσε την απόφαση για μαζικά τεστ, φαίνεται να επιβεβαιώνεται σε κάποιο βαθμό.\nΈνας δεύτερος παράγοντας θα ληφθεί υπόψη είναι ότι στην πόλη της Ξάνθης, υπήρξε ποσοστό συμμετοχής που αγγίζει το 5% του πληθυσμού, σε αντίθεση με τους περιφερειακούς οικισμούς, όπου το ποσοστό κυμάνθηκε σε χαμηλότερα επίπεδα.\n10ος θάνατος από την πανδημία στην Ξάνθη\nΣτο μεταξύ, μια 58χρονη γυναίκα, από την περιοχή του Δήμου Μύκης, κατέληξε τα ξημερώματα της Κυριακής στο Πανεπιστημιακό Γενικό Νοσοκομείο Αλεξανδρούπολης, όπου νοσηλευόταν προσβεβλημένο από τον κοροναϊό.\nΗ άτυχη γυναίκα φέρεται να αντιμετώπιζε σοβαρά υποκείμενα νοσήματα, σύμφωνα με τα πρώτα στοιχεία. Αρχικά είχε νοσηλευτεί στη μονάδα COVID-19 αλλά η κατάσταση επιδεινώθηκε, μεταφέρθηκε στη ΜΕΘ, όπου τελικά έχασε τη μάχη. Οι νεκροί από την Ξάνθη, λόγω της πανδημίας, έχουν φτάσει του 10 και τα κρούσματα, μέχρι πρόσφατα αγγίζουν τα 85.


ΠΑΟΠ Ν.Αμισού – Εθν. Αστέρας Καλλιφύτου 0-5 (φωτ.)\n30-04-2011,ώρα 17:00, γήπεδο Ν. Αμισού\nΒ' Φάση 8η Αγωνιστική\nΠολύ καλή εμφάνιση και μεγάλη νίκη εκτός έδρας πέτυχε η ομάδα της Καλλιφύτου απέναντι στην ομάδα της Ν. Αμισού.\nΤο παιχνίδι διεξήχθη σε έναν πολύ κακό αγωνιστικό χώρο, όπου η ομάδα της Καλλιφύτου πιο συγκεντρωμένοι και με οργανωμένες επιθέσεις κατάφερε να καθαρίσει το παιχνίδι από το πρώτο ημίχρονο και ενώ το σκορ ήταν ήδη 3-0.\nΠολλές και πάλι οι ελλείψεις από την ομάδα της Ν. Αμισού παρόλα αυτά έπαιξε ωραίο και ανοιχτό ποδόσφαιρο και δημιούργησε αρκετές ευκαιρίες για γκολ.\nΔύο γκολ πέτυχαν ο Ταξίδης και ο Κελεσίδης και ένα ο Λέκοβιτς με πέναλτι.\nΆριστη η διαιτησία των κ.κ. Παρασκευούδη, Μαρμαρίδη και Τσοχαταρίδη.\nΠΑΟΠ Ν. Αμισού (Παύλος Φωτιάδης): Τουντουλίδης Χ, Φουντουκίδης Α, Νικολαΐδης Ι,Τεξίζογλου Ν , Ζορμπίδης Ι, Βαφειάδης Σ, Χάσογλου Θ, Γιαβρίδης Α., Τελίδης Ν. , Γαλεντζόγλου Μ. Ευαγγελίδης Σ.\nΑναπληρωματικοί : Αθανασιάδης Φ.\nΕθν. Αστέρας Καλλιφύτου (Δημήτριος Κυριακίδης) : Σαμουλαδάς Ι. ,Τσιαρικλής Κ.(75΄Ιωαννίδης Ι.), Πασχαλίδης Φ., Χατζησωτηριάδης Δ., Μυστρίδης Α., Τουργαϊδης Δ. (57΄ Ευσταθιάδης Θ.), Λέκοβιτς Μ., Βασιλειάδης Γ. (60΄ Ισαακίδης Α.), Ταξίδης Θ., Βουλγαρίδης Α., Κελεσίδης Σ.\nΑναπληρωματικοί: Ουζούνης Λ., Τσιλικίδης Β., Χατζηγιαννίδης Α. ,Ευσταθιάδης Κ.\nΑΕ Καλαμπακίου - ΠΑΟΠ Ν.Αμισού 6-0 (φωτ.+βίντεο)\nΑ1 ΕΡΑΣΙΤΕΧΝΙΚΗ-Β' Φάση ΤΕΛΕΥΤΑΙΩΝ ΟΜΑΔΩΝ (ΠΡΩΤΑΘΛΗΜΑ)\nΣε ένα αδιάφορο βαθμολογικά αγώνα οι δύο ομάδες έπαιξαν ελεύθερα και πρόσφεραν πλούσιο θέαμα με πολλά γκολ. Στην όλη εξέλιξη του αγώνα μέτρησε η μεγάλη εμπειρία των παικτών της ομάδας του Καλαμπακίου, όπου είχαν μεγάλη ευστοχία στην επίθεση.Έχοντας σε μεγάλη μέρα τον επιθετικό της ομάδας τον Τζιβανάκη Ελευθέριο ,ο οποίος πέτυχε 3 γκολ.Τα υπόλοιπα γκολ πέτυχαν οι Γρηγοριάδης, Μποζίνας και Παντελέρης. Στο 34΄ και ενώ το σκορ ήταν 0-0 ο Τζιβανάκης αστόχησε σε πέναλτι, στέλνοντας την μπάλα στην αγκαλιά του Τόντρι.\nΜε αρκετές ελλείψεις η ομάδα της Ν. Αμισού πάλεψε το παιχνίδι και έδωσε το καλύτερό της εαυτό. Έπαιξε ανοιχτό ποδόσφαιρο δημιουργώντας κλασικές ευκαιρίες και θα μπορούσε να προηγηθεί στο σκορ στο 35΄ αν το πλασέ του Γαλεντζόγλου δεν κατέληγε άουτ από πλεονεκτική θέση.\nΠολύ καλή η διαιτησία από τους Παρχαρίδη Περικλή, Καρνέζη Κυριάκο, Μιμάνη Άρη.\nΚίτρινες κάρτες είδαν δύο ποδοσφαιριστές, οι Τόντρι Α (27΄) και ΤζαβίδηςΔ. (82΄) για επικίνδυνο παίξιμο.\nΑΕ Καλαμπακίου Δημήτρης Λουλούδης : Σαραλιώτης Π, Ρέτβο Ρ. , Τζαβίδης Δ., Παντής Δ., Gllogibi I , Γκαρναρίδης Α. (46΄ λ.τ. Γρηγοριάδης Α.), Σκαρτζούνης Ν. , Μποζίνας Κ., Τζιβανάκης Ε., Κεμπαπτσής Σ., Παπαηλίας Ε.(30΄ λ.τ Παντελέρης Π. (65΄ Καραταϊρίδης Α))\nΑναπληρωματικοί: Παντελέρης Π., Κοντούδης Ε. , Κονδυλίδης Α., Κουτσουράς Δ.\nΠΑΟΠ Ν. Αμισού Παύλος Φωτιάδης : Τόντρι Α., Μπόζιος Δ., Γιαβρίδης Α., Φουντουκίδης Α, Νικολαΐδης Ι, Τελίδης Ν., Ζορμπίδης Ι., Χάσογλου Θ, Παπαδόπουλος Α., Γαλεντζόγλου Μ. Κιόρογλου Σ.\n30.04.2011 – Ώρα: 17.00 (8η αγωνιστική)\nΕθν. Αστήρ Καλλιφύτου\nΠΑΟΠ Νέας Αμισού\n09-04-2011,ώρα 17:00, γήπεδο Ν. Αμισού\nΒ' Φάση 4η Αγωνιστική\nΤο παιχνίδι διεξήχθη σε έναν πολύ κακό αγωνιστικό χώρο, ο οποίος δυσκόλευε τις προσπάθειες των ποδοσφαιριστών, όπου δεν μπορούσε να παιχτεί ποιοτικό και δημιουργικό ποδόσφαιρο.\nΗ ομάδα των Κυργίων προσπάθησε από την αρχή να επιβάλλει το ρυθμό της και ευτύχησε να προηγηθεί στο σκορ στο 25΄ με εύστοχο πλασέ του Παπαζώτου από το σημείο του πέναλτι.\nΣτην επανάληψη και στο 65΄ ο Μακρυγιάννης ανενόχλητος μέσα από τη μεγάλη περιοχή, με πλασέ διαμόρφωσε το τελικό 0-2. Στη συνέχεια η ομάδα της Ν. Αμισού πίεσε για να πετύχει κάποιο γκολ, χωρίς να μπορεί να τα καταφέρει, με αποτέλεσμα η αναμέτρηση να μείνει στο 0-2.\nΠολύ καλή η διαιτησία από τους Πουλικίδη, Μπύρο, Παπαμιχαήλ\nΚίτρινες κάρτες είδαν τρείς ποδοσφαιριστές οι Παλάντζας Σ.(14΄) για επικίνδυνο παίξιμο, Νικολαΐδης Ι. (34΄) για διαμαρτυρία και Ζορμπίδης Ι. (43΄) για τράβηγμα φανέλας.\nΠΑΟΠ Ν. Αμισού (Παύλος Φωτιάδης): Τουντουλίδης Χ, Αναστασιάδης Χ (29΄ λ.τ. Ευαγγελίδης Σ),Γιορανίδης Ν,Νικολαίδης Α, Φουντουκίδης Α, Νικολαΐδης Ι,Τεξίζογλου Ν (60΄ Τελίδης Ν), Ζορμπίδης Ι, Βαφειάδης Σ, Χάσογλου Θ, Τόντρι Α\nΑναπληρωματικοί : Παπαδόπουλος Σ,Λουλούδης Ε, Σιδηρόπουλος Μ\nΑΕ Κυργίων (Χρήστος Ζεκερίδης) : Γρηγοριάδης ι, Ζαπουνίδης Ι (70΄ Τανίδης Σ), Φουνδουλάκος Α, Τουμαντσίδης Α, Δεληκωστίδης Α (82΄ Κούκος Λ), Δεληκωστίδης Δ, Παπαζώτος Ν (85΄ Γιοβάνογλου Γ), Κασαπίδης Χ, Νικολαίδης Π, Παλάντζας Σ, Μακρυγιάννης Π\nΑναπληρωματικοί: Πατέρας Σ, Τερπουϊκίδης Α,Παστιάδης Ε\nΌπως κάθε χρόνο έτσι και φέτος η ακαδημία ποδοσφαίρου του Γ.Σ. Προσοτσάνης συμμετέχει στο Πρόγραμμα τουρνουά δικτύου και Pre Games 2010-2011 σε συνεργασία με την ΠΑΕ ΠΑΟΚ, όπου χθες 3 Απριλίου 2011 η παιδική ομάδα 2000-2001, βρέθηκε στο γήπεδο Τούμπας λίγο πριν την έναρξη του ποδοσφαιρικού αγώνα ΠΑΟΚ-ΛΑΡΙΣΑ και πήρε μία μικρή γεύση από τον αγωνιστικό χώρο της Τούμπας, αντιμετωπίζοντας την ακαδημία ΠΑΟΚ Μαγνησίας, σε αγώνα επίδειξης.\nΟι νεαροί ποδοσφαιριστές απόλαυσαν την αναμέτρηση και πρόσφεραν θέαμα, με αρκετούς φιλάθλους να στηρίζουν τη κάθε προσπάθειά τους.\nΣτη συνέχεια αθλητές και συνοδοί (Θόδωρος Πούλιος & Πέτρος Δρανόβαλης) είχαν την χαρά να παρακολουθήσουν τον νικηφόρο αγώνα του ΠΑΟΚ επί της Λάρισας με 1-0.\nΟι μικροί αθλητές του Γ.Σ. Προσοστσάνης επέστρεψαν ενθουσιασμένοι, έχοντας αποκομίσει πολύτιμες εμπειρίες!\nΤο επόμενο ραντεβού της ομάδας είναι στο Τουρνουά «ΠΑΝΑΓΙΩΤΗΣ ΚΑΤΣΟΥΡΗΣ» που διοργανώνει κάθε χρόνο η ΠΑΕ ΠΑΟΚ, στη μνήμη του αδικοχαμένου ποδοσφαιριστή, που θα διεξαχθεί τη Μ. Εβδομάδα στο νέο προπονητικό κέντρο του ΠΑΟΚ στη Ν. Μεσημβρία Θεσσαλονίκης.\nΑ.Δ. ΧΑΛΚΙΔΙΚΗΣ – Α.Δ. ΔΡΑΜΑΣ 1-1\n(Μεγαλειώδης εμφάνιση και άδικος αποκλεισμός της Α.Δ. Δράμας)\nΆδικα έχασε την πρόκριση για την ημιτελική φάση του Πανελληνίου πρωταθλήματος Αστυνομίας , η ποδοσφαιρική ομάδα της Αστυνομικής Διεύθυνσης Δράμας , η οποία αναδείχθηκε ισόπαλη 1-1, στον επαναληπτικό προημιτελικό (πρώτος αγώνας 3-3), την 29.03.2011, ημέρα Τρίτη, στο γήπεδο Ν. Πλαγίων Χαλκιδικής, με την αντίστοιχη ομάδα της Χαλκιδικής, σε ένα συγκλονιστικό παιχνίδι. Η ομάδα της Δράμας κατέβαλε μεγάλη προσπάθεια και απόδωσε ποδόσφαιρο υψηλών προδιαγραφών, φθάνοντας πολύ κοντά στην πρόκριση.\nΟι γηπεδούχοι εκμεταλλεύτηκαν την ολιγωρία της άμυνας της Δράμας και μόλις στο 2΄ λεπτό προηγήθηκαν με 1-0 .Στη συνέχεια ήταν μονόλογος για την ομάδα της Δράμας, όπου έχασε κλασικές ευκαιρίες για να ισοφαρίσει . Αμφιλεγόμενη φάση του 13' καθώς ακυρώθηκε γκολ κεφαλιά του Αράπη ύστερα από σέντρα του Παπαϊγνατίου ,λόγω οφσάιντ. Στο Β΄ ημίχρονο ο προπονητής της Δράμας Θεόδωρος Πούλιος, με εσωτερικές αλλαγές και την είσοδο του Μωϋσίδη, ως επιλογή τρίτου επιθετικού κάνει την ομάδα πιο επιθετική για ένα γρήγορο γκολ.Οι αλλαγές των δικαιώνουν και στο 60΄ έρχεται η ισοφάριση με εύστοχο χτύπημα πέναλτι του Κελεσίδη.Το ματς πήρε φωτιά και ανεβάζοντας κατακόρυφα την απόδοσή της η ομάδα της Δράμας ελέγχει το παιχνίδι και χάνει κλασικότατες ευκαιρίες να προηγηθεί στο σκορ και να πάρει την πρόκριση, με καθοριστικό σημείο του παιχνιδιού στο 89΄ το χαμένο πέναλτι από τον Φώτη Χατζηκυριάκου. Μετά το σφύριγμα της λήξης, στο γήπεδο επικράτησε πίκρα στην ομάδα της Δράμας , για τον άδικο αποκλεισμό ύστερα από την μεγαλειώδη εμφάνιση που πραγματοποίησαν χωρίς να υστερήσει κανένας παίκτης.\nΗ ομάδα της Δράμας αγωνίστηκε με τους : Α.Ιωαννίδη, Θ.Πατέλη, Λ.Ουζούνη, Δ. Παντελίδη, Σ.Τοζακίδη, Π.Παπαδόπουλο,Ε. Ροδίτη, Κ.Κελεσίδη, Ι. Παπαϊγνατίου, Α.Αράπης, Φ. Χατζηκυριάκου, Σ. Μωϋσίδη, Ν. Παπαδόπουλο.\nΗ συνέχεια της ομάδας θα είναι ανάλογη, με σταθερότητα και στόχους, αφού πάντα στηρίζει την ομάδα ο Αστυνομικός Διευθυντής Δράμας κ. Τόλιος Βασίλειος, με το δικό του τρόπο.\nΎστερα από πρωτοβουλία του Σ. Μωϋσίδη, η αποστολή της ομάδας γευμάτισε σε γνωστή ταβέρνα στην παραλία της Ασπροβάλτας Θεσσαλονίκης.\nΣε δηλώσεις του αρχηγού της αποστολής Γ. Μαυρέλη, ότι η ομάδα πρόκειται να συμμετάσχει στο τουρνουά ποδοσφαίρου, που διεξαχθεί την 17-21 Ιουνίου 2011, στη Ζάκυνθο!\nΥ.Γ. Συνεχίζεται η μεγάλη προσφορά προς την ομάδα, του προέδρου του Σωματείου Αστυνομικών Υπαλλήλων Ν. Δράμας κ. Κων/νου Δανόγλου.


Αγρίνιο: Συλλήψεις μελών συμμορίας για ληστεία και κλοπές - Αναζητείται ακόμα ένα μέλος - AgrinioVOICE.gr\nΑγρίνιο: Συλλήψεις μελών συμμορίας για ληστεία και κλοπές – Αναζητείται ακόμα ένα μέλος\nΕξιχνιάσθηκαν μία ληστεία και επτά κλοπές σε καταστήματα, δημοτικό σχολείο και σπίτι στο Αγρίνιο, καθώς και μία κλοπή μοτοσικλέτας\nΣυνελήφθησαν δύο άνδρες στο Αγρίνιο, την Τετάρτη 1 Δεκεμβρίου, από αστυνομικούς της Ασφάλειας Αγρινίου, σε βάρος των οποίων σχηματίστηκε κακουργηματικού χαρακτήρα δικογραφία για συμμετοχή σε συμμορία, διακεκριμένη κλοπή από δύο ή περισσότερους, που είχαν οργανωθεί με σκοπό την τέλεση κλοπών και ληστεία κατά συναυτουργία. Οι ίδιες κατηγορίες βαρύνουν ακόμα έναν συνεργό τους, τα πλήρη στοιχεία του οποίου έχουν ταυτοποιηθεί και αναζητείται.\nΟι αστυνομικοί εξιχνίασαν συνολικά μια ληστεία, επτά κλοπές σε καταστήματα και άλλους χώρους, καθώς και μία κλοπή μοτοσικλέτας, που είχαν γίνει τους τελευταίους δύο μήνες στο Αγρίνιο.\nΤα ξημερώματα της Τετάρτης (1/12), στο Αγρίνιο, τουλάχιστον δύο από τους δράστες πλησίασαν έναν πολίτη που κινούταν πεζός και, με την άσκηση σωματικής βίας, του αφαίρεσαν 130 ευρώ, το κινητό του και μία τραπεζική κάρτα ανάληψης χρημάτων. Επιπλέον, οι δράστες, από 1-10-2021 μέχρι και 26-11-2021, είχαν διαπράξει ακόμα επτά κλοπές στο Αγρίνιο, σε αρτοποιεία, οπωροπωλείο, πρακτορείο ΟΠΑΠ, περίπτερο, Δημοτικό Σχολείο και οικία, καθώς και μια κλοπή μοτοσικλέτας.\nΩς προς τη μεθοδολογία της συμμορίας, δρούσαν με εναλλασσόμενους ρόλους, κυρίως μεταμεσονύχτιες ώρες, εκμεταλλευόμενοι την περιορισμένη κυκλοφορία πολιτών και το σκοτάδι, διέπρατταν ΔΕ τις αξιόποινες πράξεις τους εντός του αστικού ιστού του Αγρινίου. Οι συλληφθέντες οδηγήθηκαν στον Εισαγγελέα Πρωτοδικών Αγρινίου.


Τα αυγά σε θρεπτικά συστατικά\nΥπάρχουν διαφορετικοί τύποι αυγών σε σκόνη που διατίθενται ως ολόκληρα αυγά που περιέχουν το άσπρο και τον κρόκο, καθώς και τη σκόνη που περιέχει μόνο το λευκό του αυγού. Η σκόνη είναι ένα μείγμα αυγών, φυτικού ελαίου και γάλακτος σε σκόνη.\nΤα αυγά σε σκόνη είναι υψηλά σε ασβέστιο παρέχοντας 13 τοις εκατό της συνιστώμενης ημερήσιας ποσότητας (RDA). Σύμφωνα με το MedlinePlus, το ασβέστιο είναι απαραίτητο για την σωστή ανάπτυξη των δοντιών και των οστών.\nΗ περιεκτικότητα σε θερμίδες σε αυγά σε σκόνη είναι χαμηλή · μία μερίδα – 2 αυγά – ισοδυναμεί με 357 θερμίδες, επομένως είναι μια υγιεινή εναλλακτική λύση για όσους επιθυμούν να ακολουθήσουν δίαιτα χαμηλών θερμίδων.\nΤα αυγά σε σκόνη είναι υψηλά σε πρωτεΐνες που περιέχουν 21,07 γραμμάρια ανά μερίδα. Σύμφωνα με το MedlinePlus, ο μέσος άνθρωπος πρέπει να καταναλώνει 50 έως 65 γραμμάρια πρωτεΐνης την ημέρα.\nΤα κονιοποιημένα αυγά περιέχουν 286 g καλίου και 481 mg νατρίου. Το νάτριο είναι σημαντικό για τη λειτουργία των μυϊκών νεύρων και το κάλιο είναι απαραίτητο για τη λειτουργία των νευρικών κυττάρων. Η Υπηρεσία Τροφίμων και Φαρμάκων συνιστά όχι περισσότερο από 2.300 mg νατρίου και όχι περισσότερο από 4.700 mg καλίου την ημέρα.\nΔεν υπάρχουν βιταμίνες που υπάρχουν στα αυγά σε σκόνη, οπότε πρέπει να βρείτε μια εναλλακτική πηγή βιταμινών από άλλα τρόφιμα.\nPrevious Previous post: Παντελόνια σκι έναντι σαλιγκαριών\nNext Next post: Το ξαπλωμένο ποδήλατο έναντι του ελλειπτικού για τα γόνατα


May 20, 2013 | Gympark\nAlpha Bank GymPark - Liqeni / Tirana\nTags: GymPark Αλβανίας\nH Alpha Bank Αλβανίας εγκαινίασε με μεγάλη επιτυχία το πρώτο υπαίθριο γυμναστήριο της χώρας. Ο όμιλος αναγνωρίζοντας την ανάγκη των πολιτών της πόλης των Τιράνων για άθληση και ευεξία προχώρησε στην δωρέα ενός υπαίθριου γυμναστηρίου, το οποίο και εγκαταστάθηκε στο πάρκο Liqeni.\nH GymPark καλοσωρίζει την Αλβανία στο δίκτυο των υπαίθριων αθλοτόπων της και εύχεται σε όλους τους νέους ασκούμενους καλή GymPark διασκέδαση.\nCategories: Νέα GymPark\nΤρία νέα GymPark στη Βιέννη είναι γεγονός. Σύντομα διαθέσιμο το φωτογραφικό υλικό απο το νέο GymPark, γιατί όπου κι αν βρίσκεσαι ένα Gympark ανοίγει σύντομα δίπλα σου\nAlpha Bank GymPark Tirana


Κεφτεδάκια φούρνου σαν τηγανητά - Συνταγές - Athens magazine\nΚεφτεδάκια φούρνου σαν τηγανητά\nΘα τα απολαύσετε χωρίς τύψεις!\n14 Ιανουαρίου 2021 12:43\nΦτιάξτε λαχταριστά κεφτεδάκια φούρνου με λίγα μόνο υλικά! Με αυτή τη συνταγή θα ξετρελάνετε μικρούς και μεγάλους! Ωστόσο, αν δε θέλετε να φάτε κρέας, δείτε εδώ μια συνταγή με μακαρόνια και τυριά!\nΜουσκέψτε και στη συνέχεια στραγγίστε το ψωμάκι, βάλτε όλα τα υλικά σε ένα μεγάλο μπολ και ζυμώστε για λίγα λεπτά.\nΑν θέλετε αφήστε για μισή ώρα το μείγμα στο ψυγείο και μόλις το βγάλετε πλαστές τα κεφτεδάκια.\nΣτρώσετε αντικολλητικό χαρτί σε ένα ταψί και τοποθετήστε τα κεφτεδάκια με μικρή απόσταση μεταξύ τους,\nΨήστε σε προθερμασμένο φούρνο στους 200 βαθμούς για περίπου 20 λεπτά ή περισσότερο ανάλογα με το μέγεθος που έχετε πλάσει τα κεφτεδάκια σας καλή απόλαυση.\nΚεφτεδάκια φούρνου με φέτα και μυρωδικά!\n250 γρ. ανάμεικτο κιμά (μοσχάρι-χοιρινό)\n60-70 γρ. φέτα\n1 κύβο για ψητά\n1/2 χούφτα φρέσκο άνηθο\nαλάτι (προ αιρετικά)\nΣ' ένα μπολ βάζουμε το κιμά. Στο multi χτυπάμε το κρεμμύδι με το σκόρδο και τα προσθέτουμε στο μπολ με το κιμά.\nΘρυμματίζουμε το κύβο από πάνω και τη φέτα.\nΠροσθέτουμε όλα τα υπόλοιπα υλικά και τα ανακατεύουμε καλά.\nΠροσθέτουμε στο τέλος τη φρυγανιά σταδιακά για να μη γίνει πολύ στεγνό αλλά ούτε πολύ ζουμερό. Θέλουμε ίσα να μπορέσουμε να πλάθουμε κεφτεδάκια χωρίς να κολλάει στο χέρι αλλά ούτε να είναι πολύ στεγνό.\nΠροθερμαίνουμε το φούρνο στους 160 βαθμούς στον αέρα και απλώνουμε σε ταψί φούρνου λίγο λαδάκι να μη μας κολλήσουν.\nΠλάθουμε μπαλίτσες και τοποθετούμε στο ταψί Όχι κολλημένα μεταξύ τους. ψήνουμε για 35-40 λεπτά.


Γονείς Ελένης Τοπαλούδη: «Να μην ξανά υπάρξει άλλη Ελένη» - Fanpage\nΔιαδρομή Αλεξανδρούπολη – Διδυμότειχο. Από το παράθυρο του αυτοκινήτου κοιτούσα τις καλλιέργειες με τα ηλιοτρόπια που έλαμπαν κάτω από τον ήλιο. Σκεφτόμουν πως το ίδιο θέαμα θα έβλεπε κάθε φορά και η Ελένη Τοπαλούδη σε αυτήν τη μακρόσυρτη ευθεία του γυρισμού στο σπίτι μέσα από τους αγρούς της Θράκης. Η φοιτήτρια είχε αεροπορικά εισιτήρια επιστροφής από τη Ρόδο στις 11 Δεκεμβρίου του 2018. Δεν πρόλαβε να ταξιδέψει. Στις 28 Νοεμβρίου, το άψυχο σώμα της βρέθηκε να επιπλέει στους Πεύκους, κοντά στη Λίνδο. Ηταν ένα έγκλημα που συγκλόνισε για τη βιαιότητά του. Μια δίκη που απασχόλησε την κοινή γνώμη όσο λίγες στο παρελθόν. Δύο νεαροί δράστες που καταδικάστηκαν σε ισόβια κάθειρξη «συν 15 χρόνια». Και δυο γονείς που στάθηκαν με απίστευτη αξιοπρέπεια στην τραγωδία που τους βρήκε. Αυτούς θα συναντούσαμε με τον Αλέξανδρο Αβραμίδη, τον φωτογράφο της «Κ».\nΟ πατέρας της μας περίμενε όρθιος στο μπαλκόνι. Η ψηλή αναγνωρίσιμη φιγούρα έγνεφε για να μας δώσει οδηγίες να βρούμε την πολυκατοικία. Και η μάνα της, μαυροντυμένη, εξουθενωμένη από το πένθος, ήταν στην πόρτα του δια-μερίσματος. Το σαλόνι είχε θέα στη μεγάλη εκκλησία του Διδυμοτείχου, την Παναγία την Ελευθερώτρια. Ομως το βλέμμα σταματούσε πιο πριν. Φωτογραφίες της Ελένης από τη βάπτισή της, φωτογραφίες από το δημοτικό και το γυμνάσιο, φωτογραφίες με το χαμόγελο της πρώτης νιότης, φωτογραφίες με τον μικρό της αδελφό, τον Πέτρο. Ολες συγκεντρωμένες δίπλα στο παράθυρο, σαν εικονοστάσι μαζί με σκίτσα, ποιήματα και εικόνες αγίων.\nΤα άλλα ερωτήματα\nΤα ερωτήματα του εγκλήματος έχουν απαντηθεί. Μένουν όμως άλλα, εξίσου σημαντικά. Πόσοι εν δυνάμει θύτες υπάρχουν σε επαρχιακά μέρη όπου ανθεί η τοπική ομερτά στη βίαιη συμπεριφορά νεαρών; Πόσοι βιασμοί μένουν ατιμώρητοι γιατί τα θύματα είναι ανήλικες, αλλοδαπές, τουρίστριες, γυναίκες με θέματα αναπηρίας; Γιατί το 2020 το πρότυπο του νταή γίνεται ακόμα αποδεκτό στο σχολείο ή το πανεπιστήμιο, όπως φάνηκε και από την περίπτωση του αδικοχαμένου Βαγγέλη Γιακουμάκη; Σειρά από ερωτήσεις που οδηγούν σε μία ακόμα: Ο βιασμός και ο θάνατος της Ελένης Τοπαλούδη μας έδωσε μια διαυγή εικόνα για τη θέση της γυναίκας στην ελληνική κοινωνία. Είμαστε διατεθειμένοι να αλλάξουμε τα πράγματα ή θα εξακολουθούμε να ακούμε πως το θύμα προκαλεί τον βιασμό του;\nΚαθίσαμε στο τραπέζι με τους γονείς, που επέμεναν πρώτα να ξεκουραστούμε και να δροσιστούμε και μετά να ξεκινήσουμε. «Πώς είσαστε;» ψιθύρισα. «Οσο περνάει ο καιρός χειρότερα» λέει η Κούλα Τοπαλούδη. «Τώρα νιώθω την απώλεια, καταλαβαίνω ότι δεν θα την ξαναδώ. Και αυτό πονάει πάρα πολύ. Ενας πόνος καθημερινός, αβάσταχτος και τυραννικός. Δεν μπορώ να το διαχειριστώ, να δεχθώ ότι έχασα το παιδί μου με αυτόν τον αποτρόπαιο, βάρβαρο τρόπο. Πολλές φορές κάθε ημέρα το μυαλό μου είναι σ’ αυτήν τη σκηνή που την πήρε ο Λουτσάι και την πήγε σε αυτό το σπίτι-κολαστήριο στους Πεύκους. Σχηματίζω εικόνες από αυτά που μάθαμε μέσα από τη δικογραφία για το τι πέρασε. Ταυτίζομαι με τον πόνο της, με τις κραυγές της. Eχω πολλά αναπάντητα γιατί. Για 3,5 ώρες μπορούσαν να τη σώσουν. Και δεν έκαναν τίποτε. Και αποφάσισαν για τη ζωή της Ελένης, χωρίς την Ελένη και χωρίς εμάς».\n«Τώρα νιώθω την απώλεια, καταλαβαίνω ότι δεν θα την ξαναδώ. Και αυτό πονάει πάρα πολύ. Ενας πόνος καθημερινός, αβάσταχτος και τυραννικός. Δεν μπορώ να το διαχειριστώ, να δεχθώ ότι έχασα το παιδί μου με αυτόν τον αποτρόπαιο, βάρβαρο τρόπο», λέει η Κούλα Τοπαλούδη, κρατώντας ένα πορτρέτο της αδικοχαμένης Ελένης.\nΑνάβει τσιγάρο. «Δεν πήραν υπόψη πως πίσω από την Ελένη κρύβονται γονείς. Μια μάνα που τη μεγάλωσε από βρέφος και την έκανε δύο μέτρα κοπελάρα. Από την ώρα που την ένιωσα μέσα στο κορμί μου, ασχολήθηκα μαζί της με νανουρίσματα, με κλασική μουσική, με κείμενα αρχαία. Είχα μανία με το αρχαίο κείμενο, από την εφηβική μου ηλικία σαν μαθήτρια του κλασικού. Και δεν ήμουν και μικρή, ήμουν 34 χρόνων όταν την γέννησα. Ηταν μια συνειδητή γέννα, ήξερα δηλαδή τι ήθελα από αυτό το ανθρωπάκι που έφερνα στην ζωή. Την αγάπησα πιο πάνω από κάθε τι. Τώρα δεν έχω τίποτα. Μόνο αναμνήσεις, φωτογραφίες και τα πράγματά της. Και προσπαθώ με τα μάτια της ψυχής μου να την ονειρευτώ. Και αυτό είναι μια ψευδαίσθηση. Παρακαλώ να έρθει στον ύπνο μου εδώ και 18-19 μήνες, δεν ήρθε ποτέ.\n»Η νύχτα είναι φοβερή, μεγάλος καημός Δεν μπορώ να κοιμηθώ και έρχομαι εδώ πάντα στην τραπεζαρία και γράφω. Και προσπαθώ μέσα από το γράψιμο που είναι ψυχοθεραπευτικό να πάρω απαντήσεις. Ρωτάω, απαντάω εγώ για λογαριασμό της Ελένης. Και περιμένω πότε θα ξημερώσει. Μπαίνω, βγαίνω, μπαλκόνι-τραπεζαρία, μπαλκόνι-έξω, λουλούδια, παρτέρια, ουρανός, κάθε νύχτα, αυτό το ίδιο. Σε τίποτα δεν διαφέρει το ένα βράδυ από το άλλο. Από την πρώτη στιγμή που συνέβη μέχρι και εχθές έτσι θα πάει η ζωή μου».\n«Σπάνια θα υπάρξει βραδιά που θα κοιμηθούμε εντάξει», λέει ο Γιάννης Τοπαλούδης. «Μόλις σκέφτομαι τι πέρασε το κορίτσι μου, τι πέρασε το παιδί μας αυτές τις τελευταίες στιγμές αυτομάτως ξυπνάω. Αυτό έρχεται στο μυαλό μας, όπως και η τελευταία εικόνα όταν πήγε ο Αλβανός και την πήρε κάτω από το σπίτι της. Αυτή η τελευταία ζωντανή εικόνα της. Και πιστεύω πως κάθε γονιός αν είχε κάτι τέτοιο να αντιμετωπίσει θα βασανιζόταν κάθε βράδυ με αυτούς τους εφιάλτες».\nΑναρωτήθηκα αν μετάνιωσαν για το ότι μεγάλωσαν την κόρη τους με τόση καλοσύνη. Εκπαιδευτικοί και οι δύο στο επάγγελμα, φαίνονται από την πρώτη στιγμή άνθρωποι τρυφεροί και καλοπροαίρετοι. «Αυτό είναι ένα δίλημμα, πολλές φορές το σκέφτηκα» απαντά η Κούλα. «Λέω μήπως έκανα κακό που παρουσίαζα τους ανθρώπους καλούς; Η πολλή αγάπη που της δώσαμε, η αίσθηση ότι γύρω της υπάρχει καλοσύνη των ανθρώπων; Αυτό υπάρχει και μέσα από τη ζωή μας, αυτό της δείξαμε, ότι εμπιστευόμαστε τους ανθρώπους, ότι αγαπάμε, δεν κοροϊδεύουμε, συμβιβαζόμαστε με το διαφορετικό».\nΓια να συμπληρώσει: «Η Ελένη ήξερε πράγματα, ήξερε ότι δεν είναι τόσο αγγελικά πλασμένος όλος ο κόσμος». Ο πατέρας της πήρε τον λόγο: «Ο ρόλος του γονιού είναι να μιλάει στο παιδί για τις κακοτοπιές. Αλλά όμως δεν μπορείς να του πεις: “Κοίταξε αυτόν που θα κάνεις παρέα μπορεί και να είναι δολοφόνος”. Δεν μπορείς να το πεις αυτό διότι δεν θα ήμασταν κοινωνία ανθρώπων, θα ήμασταν ζούγκλα. Υπάρχουν τέρατα γύρω μας που είναι ντυμένα με άλλη προβιά καλοπροαίρετη, επιφανειακή, δεν μπορεί εύκολα να τα διακρίνει δυστυχώς κάποιο παιδί της ηλικίας των 20 ετών. Αυτά τα άτομα πάντα και παντού θα υπάρχουν. Πρέπει όμως εμείς ως κοινωνία, ως γονείς, ως σχολείο να μαθαίνουμε τα παιδιά μας να γίνονται κακοπροαίρετα; Να βλέπουν ένα ποτήρι μισοάδειο και όχι μισογεμάτο; Εμείς πάντα και την Ελένη και το δεύτερο παιδί μας, τον Πέτρο, τον συμβουλεύουμε να βλέπει το ποτήρι μισογεμάτο. Με την έννοια ότι πρέπει να προσέχει μεν αλλά να κάνει φιλίες, να σέβεται τους διπλανούς του, να σέβεται το διαφορετικό».\n«Γονιός είναι πολλά πράγματα, ο πιο δύσκολος ρόλος»\nΣε πολλές από τις συνεντεύξεις τους, η Κούλα και ο Γιάννης Τοπαλούδης στρέφονται εναντίον των γονιών των δραστών. Εξακολουθούν και τώρα να το λένε δίχως περιστροφές: «Αυτοί ήταν οι δολοφόνοι. Αυτοί πρώτοι δολοφόνησαν τα παιδιά τους και στη συνέχεια αυτά τα τέρατα που έσπειραν, δολοφόνησαν το δικό μου το παιδί που δεν τους έφταιξε σε τίποτα. Η Ελένη ένα παιδί που θα ήθελε κάθε ελληνική οικογένεια να το έχει, ένα καλό κορίτσι, δοτικό, φιλότιμο, αξιαγάπητο, ναζιάρικο, αγαπιότανε. Εβγαζε από το στόμα της την μπουκιά να στη δώσει αν δεν είχες»,\nλέει η Κούλα συνεχίζοντας: «Ο πατέρας του Κούκουρα, αυτός ο υποτίθεται ευυπόληπτος πολίτης… Δεν έβλεπε την βία που είχε το παιδί του; Επτά σχολεία άλλαξε και σχολείο δεν τελείωσε. Συνεχώς δημιουργούσε προβλήματα. Ο πατέρας έλεγε πως ο γιος του στοχοποιείται, τον έχουν βάλει στο κέντρο οι δάσκαλοι και οι καθηγητές, ποτέ δεν παραδεχόταν τη βίαιη συμπεριφορά του γιου του. Ηταν ένα παιδί που εμφανιζόταν με κλομπ, με σουγιάδες, με μηχανές. Ο γονιός “αγρόν ηγόρασε”. Η μάνα του, δε, ούτε καν ασχολήθηκε συνειδητά και υπεύθυνα με το μεγάλωμα του γιου της. Γιατί η βία και η επιθετική συμπεριφορά και στο σπίτι εκδηλώνονται, όχι μόνο στον χώρο του σχολείου. Αλλά εγώ έχω πρόβλημα με τους γονείς του Λουτσάι. Γιατί από τη γειτονιά τους οι άνθρωποι έλεγαν ότι βροντούσε τις πόρτες και οι φωνές τους ακούγονταν στα πεζοδρόμια. Συνεννοήθηκε με τον Κούκουρα, να την πάνε εκεί στους Πεύκους να τη βιάσουν και επειδή αρνήθηκε, το όχι της το πλήρωσε με θάνατο».\n«Το ίδιο θα έκαναν και στο άλλο κοριτσάκι με τα αναπηρικά προβλήματα που πήγε να βιάσει ο Λουτσάι τέσσερις μέρες μετά τον θάνατο της Ελένης αν αυτό είχε αρνηθεί και αντιδράσει. Είμαι σίγουρος», δηλώνει ο πατέρας. «Στο δικαστήριο λέω στον πατέρα του Κούκουρα: “Καλά εδώ άλλαξε τόσα σχολεία, σου είπαν οι δάσκαλοι οι καθηγητές τόσα, εσύ γιατί δεν πήγες τον γιο σου σε κάποιον ειδικό και έκανες τέτοια ζημιά, την κόρη μου την έστειλε ο γιος σου στο χώμα και ο γιος σου καταστράφηκε και τώρα πάει στη φυλακή. Ποιος είναι ο υπεύθυνος;”. Δεν είπε τίποτα φυσικά. Για να γίνει κάποιος γονιός, δεν πάει να πει σπέρνω εγώ ένα παιδί στην κοιλιά της γυναίκας μου. Γονιός είναι πολλά πράγματα που δυστυχώς οι περισσότεροι από εμάς δεν αντιλαμβανόμαστε τη δυσκολία του ρόλου. Και η μαγική λέξη είναι μία, τόσο απλή αλλά συνάμα τόσο σύνθετη: έμπρακτη αγάπη, αγάπη δεν σημαίνει όμως παίρνω και δίνω λεφτά. Ετσι το καταστρέφεις το παιδί, το πετάς στον Καιάδα».\nΟ πατέρας της δολοφονημένης φοιτήτριας Ελένης Τοπαλούδη ευχαριστεί, συγκινημένος, πολίτες που συγκεντρώθηκαν στο Εφετείο Αθηνών την ημέρα της αναγγελίας της απόφασης του δικαστηρίου (Φωτ. ΑΠΕ-ΜΠΕ / ΚΩΣΤΑΣ ΤΣΙΡΩΝΗΣ) .\nΟ ίδιος ανατρέχει στον τρόπο που μεγάλωσε την κόρη του: «Στην Ελένη δεν αγοράζαμε μόνο άπειρα βιβλία, θέλαμε να έχει παραστάσεις. Την πήγαμε στην Αθήνα πόσες φορές, την πήγαμε στο Πολυτεχνείο να αφήσει εκεί ένα λουλούδι, στην Ακρόπολη, στο Μουσείο, στον Παρθενώνα, εννοείται σε θέατρα και τα ίδια κάναμε και στον Πέτρο μας. Ηδη είναι 14 ετών· τρεις φορές πήγε στην Ακρόπολη, τρεις φορές πήγε στο Ιδρυμα Σταύρος Νιάρχος, πόσες φορές πήγαμε στο θέατρο», λένε οι γονείς.\nΕμφανίζεται ο μικρός γιος για να μας χαιρετήσει. Παρότι μαθητής γυμνασίου, ο Πέτρος έχει φτάσει στο μπόι τον πατέρα του. Πηγαίνουμε και στο δωμάτιο της Ελένης. Σε μια βιβλιοθήκη στον τοίχο είναι στριμωγμένα τα κουκλάκια και τα λούτρινα ζωάκια της. Τέτοια είχε και στο υπνοδωμάτιό της στη Ρόδο. Στο σαλόνι παρατηρώ και δύο ακόμα φωτογραφίες: η μητέρα της Κούλας και ο πατέρας του Γιάννη πέθαναν πριν από λίγο καιρό. Η πίεση που δέχθηκαν η οικογένεια και ο συγγενικός κύκλος ήταν τρομερή.\nΝα μην κάνουμε ότι δεν βλέπουμε, να μιλάμε…\nΔάσκαλος ο Γιάννης Τοπαλούδης και νηπιαγωγός η σύζυγός του, θεωρούν ότι ευθύνη για τους δράστες δεν φέρουν μόνον οι γονείς τους, αλλά και οι καθηγητές τους: «Για μένα ηθικοί αυτουργοί και φταίχτες είναι κατ’ αρχάς και οι ίδιοι οι καθηγητές του Κούκουρα. Γιατί δεν έκανε μια επιστολή ο γυμνασιάρχης, ο λυκειάρχης του να πει ότι “αντιμετωπίζω αυτό το φοβερό πρόβλημα που κινδυνεύουν οι υπόλοιποι μαθητές”; Ανέχονται μια κατάσταση. Δεν είναι έτσι όμως. Οταν συνέβη το έγκλημα, είπαν οι καθηγητές του: Δεν μας προκάλεσε έκπληξη, το περιμέναμε».\nΟ πατέρας της Ελένης μιλάει και για τον ρόλο της τοπικής κοινωνίας στη Ρόδο: «Οχι μόνον οι καθηγητές, αλλά και από τον περίγυρο ήξεραν τι μπουμπούκια ήταν. Ηξεραν ότι αυτοί οι δύο θα έκαναν κάποια στιγμή κάτι βαρύτερο. Και όντως όταν τους έπιασαν είπαν εκεί στη Ρόδο: “Α, το περιμέναμε από αυτούς”. Και εγώ ρωτάω: Αφού το περιμένατε γιατί δεν κάνατε κάτι γι’ αυτά εδώ τα παιδιά, είτε να πάνε σε κάποιον φορέα είτε να πάνε σε κάποιο ίδρυμα να συνετιστούν με κάποιον ψυχολόγο, ψυχίατρο, τέλος πάντων, κάπως να βοηθηθούν; Και αν δεν μπορούσαν να θεραπευτούν με κάποιον τρόπο ψυχιατρικό, έπρεπε να γίνει ένας εγκλεισμός τους για να γλιτώσουμε, για να γλιτώσει το παιδί μας. Ενδεχομένως, αν δεν ήταν η Ελένη –εγώ αυτό το πιστεύω ακράδαντα– σίγουρα θα έφτανε μεθαύριο ή ύστερα από καιρό κάποιο άλλο παιδάκι να είναι στη θέση της».\nΑγνωστες πτυχές του δράματος ξετύλιξε το ζεύγος Τοπαλούδη, που άνοιξε την πόρτα του σπιτιού του στην «Κ».\nΚατά το ζεύγος Τοπαλούδη, υπάρχουν ένοχα μυστικά που οι Ροδίτες αποσιωπούν. «Εμένα μου στέλνουν μηνύματα κορίτσια και μου λένε χίλια δυο γι’ αυτό το νησί, ακόμη και οι ίδιες οι Ροδίτισσες. Αλλά υπάρχει η κάλυψη, να μη μάθει ο κόσμος έξω από τη Ρόδο. Ομως, οι βιασμοί δίνουν και παίρνουν. Το καλοκαίρι έχουν τουρίστριες και τον χειμώνα τα θύματα είναι φοιτήτριες», λέει η μητέρα της Ελένης, ενώ ο πατέρας της σε μία από τις συνεντεύξεις που έδωσε σε ροδιακά ΜΜΕ είχε πει πως η τοπική κοινωνία πρέπει να κάνει την αυτοκάθαρσή της. Η Κούλα Τοπαλούδη είναι ακόμη πιο αιχμηρή: «Οταν υπάρχει το χρήμα, υπάρχει η ευκολία για όλα, για να έχουμε χαλαρά ήθη, να μην υπάρχει ο σεβασμό της ανθρώπινης ζωής, της ύπαρξης, της αξιοπρέπειας, το κορμί του κοριτσιού να μην το σεβόμαστε, το όχι να μην είναι όχι. Τα δικά μας παιδιά από τα μη τουριστικά μέρη, με τα φόντα και με την ώθηση που δέχονται από εμάς, να μάθουν γλώσσες, μουσική, να τα πάνε καλά στο σχολείο, με περγαμηνές, θα γίνουν υποχείρια αυτών που έτυχε να έχουν μαγαζιά σε τουριστικά μέρη. Τα δικά τους παιδιά δεν θα κάνουν τίποτε στη ζωή τους γιατί έμαθαν στο χρήμα που δίνει με ευκολία ο γονιός. Και κάνουν επίδειξη της δύναμής τους, διότι δεν έχουν τι άλλο να δείξουν: μόνο τα λεφτά του πατέρα τους. Δεν έχουν να δείξουν επίπεδο, ανησυχίες, προβληματισμούς, τα βιβλία, τις γλώσσες, τους σκοπούς, τα όνειρά τους. Τι έχουν; Να κάνω μια κίνηση και να βγάλω έτσι μέσα από την τσέπη 500-600 ευρώ. Εγώ το δεκαπενθήμερο δεν παίρνω 500 ευρώ. Του Κούκουρα ο γιος εμφανιζόταν με πολλά λεφτά στο λύκειό του, το ΕΠΑΛ, και τα έβγαζε προκλητικά μπροστά στους καθηγητές».\nΚάνουμε ένα μικρό διάλειμμα στη συζήτηση. Κοιτάζω έξω από το παράθυρο. Η Κούλα μιλάει με την αδελφή της στο τηλέφωνο, που της στέλνει κεράσια από τις Σέρρες. Σκέφτομαι το πολιτισμικό χάσμα που χωρίζει το Διδυμότειχο από τη Ρόδο, δύο ελληνικές επαρχίες. Η Ελένη μεγάλωσε σε μια μικρή πόλη του ελληνικού Βορρά, η οποία είναι ξεχασμένη από το κράτος, έχει μηδενική εγκληματικότητα, μερικές χιλιάδες κατοίκους που πάνω-κάτω γνωρίζονται μεταξύ τους και ελάχιστους ξένους επισκέπτες. Η σύγχρονη Ρόδος με δεκαπλάσιο –από το Διδυμότειχο– πληθυσμό τον χειμώνα και εκατονταπλάσιο το καλοκαίρι, συμπιέζει σε περιορισμένο εμβαδόν πανσπερμία ανθρώπων: ντόπιους, περαστικούς ή μόνιμα εγκατεστημένους ξένους και φοιτητές από όλα τα μέρη της χώρας. Ενδημούν τα ναρκωτικά και μια συγκεκριμένου τύπου εγκληματικότητα.\nΟμως, αρκεί η σύγκριση των δύο τόπων για να βγάλει κανείς συμπεράσματα για το αποτρόπαιο έγκλημα; Ηταν η σύγκρουση δύο κόσμων, που με τόση ενάργεια περιγράφουν οι γονείς Τοπαλούδη; Η μη τουριστική Ελλάδα που έχει για πυλώνες την εργατικότητα και τη μόρφωση και η αλλοτριωμένη Ελλάδα των μαζικών θερέτρων, που άρχισε να πλουτίζει αβρόχοις ποσί τη δεκαετία του ’80; Η απάντηση δεν είναι απλή.\nΤους ρωτώ εάν αισθάνθηκαν δικαίωση με τα ισόβια των δραστών. «Εγώ δεν είμαι ικανοποιημένη με αυτήν την ποινή, γιατί το ισόβια δεν είναι ισόβια. Κάποιος με κάθειρξη 20 ετών μπορεί να βγει όταν εκτίσει 6 χρόνια και 8 μήνες. Για ποιους λόγους, λοιπόν, εγώ θα ζητωκραυγάζω και θα χειροκροτώ; Ισόβια θα ζω εγώ τον θάνατο και θα πονάω και θα υποφέρω. Για τους δολοφόνους και τους στυγνούς εγκληματίες δεν θα υπάρξει ισόβια κάθειρξη», λέει η μητέρα της Ελένης, και ο πατέρας της προσθέτει: «Σε ό,τι αφορά τη συγκεκριμένη επιβολή της ποινής για τη δική μας περίπτωση, εν μέρει είμαστε ικανοποιημένοι γιατί ήταν το ανώτατο που θα μπορούσε να επιβληθεί. Και μάλιστα ήταν μια απόφαση ομόφωνη. Ομως, εγώ θα πρέπει να ευχαριστήσω και τους ενόρκους και τους δικαστές και την πρόεδρο, που ήταν άψογη καθ’ όλα και, φυσικά, την εισαγγελέα, γιατί ήταν πραγματικά η φωνή της Ελένης μας μέσα στα δικαστήρια. Στην περίπτωσή μας το θύμα δεν μπορεί να ξαναζωντανέψει και να μιλήσει. Ούτε αυτόπτες μάρτυρες έχουμε για να μιλήσουν, έχουμε μόνο τους δύο εγκληματίες, βασανιστές, βιαστές. Και από την άλλη, η φωνή της Ελένης δεν μπόρεσε να βγει μέσα από εμάς. Εμείς μιλήσαμε μια φορά σαν γονείς και τελειώσαμε».\nΣυνεχίζει: «Η φωνή της Ελένης ήταν η εισαγγελέας και η φωνή του κάθε θύματος πρέπει να είναι ο εισαγγελέας», ενώ δεν παραλείπει να απαντήσει και στον Ακη Σκέρτσο, ο οποίος είχε ασκήσει κριτική στην εισαγγελέα της δίκης για τη φορτισμένη αγόρευσή της. «Λαϊκή απογευματινή δεν ήταν ποτέ ούτε έγινε και ποτέ το δικαστήριο. Και δεν το άφησαν και δεν το επιτρέψαμε εμείς ως γονείς της Ελένης. Δείξαμε την απόλυτη αξιοπρέπεια και τον απόλυτο σεβασμό σε όλες τις διαδικασίες και στους ίδιους τους εγκληματίες, τους γονείς τους και συγγενείς τους. Το ίδιο παροτρύναμε να κάνουν και όσοι ήτανε απ’ έξω. Και οι ίδιοι οι δικηγόροι των εγκληματιών έδωσαν τα εύσημα για τον σεβασμό και την ηρεμία, όσο μπορούσαμε να έχουμε ηρεμία μέσα μας». Δεν ήταν λίγοι εκείνοι που αναρωτήθηκαν πού βρήκε το ψυχικό σθένος ο Γιάννης Τοπαλούδης να είναι τόσο ευγενικός στη δύσκολη διαδικασία της δίκης: «Και να υπήρχε ξέσπασμα δικό μου, για παράδειγμα, θα γινόταν κάτι; Θα ζωντάνευε το παιδί μου; Αν ήταν εγώ να δολοφονήσω τους δολοφόνους του παιδιού μου και να ξαναζωντάνευε η Ελένη μου, θα το έκανα ευχαρίστως. Δυστυχώς, είμαστε προσγειωμένοι σε αυτήν την οικτρή πραγματικότητα, να ζούμε με τον θάνατο του παιδιού μας που δεν πρόκειται να γυρίσει ποτέ ξανά πίσω».\nΟ εγκλεισμός των δύο δραστών θα φέρει τη μεταμέλειά τους; Η μάνα της Ελένης το αποκλείει: «Αυτά τα δύο ανθρωπόμορφα τέρατα δεν μετανιώνουν με τίποτα. Ο Κούκουρας είπε τη μια μέρα “δεν έκανα τίποτα και δεν αισθάνομαι τύψεις” και την άλλη ημέρα “έκλαψα πολύ για την πάρτη της Ελένης” με τη μαγκιά τού λεφτά. Και ο Αλβανός στην περίπτωση με την κοπέλα ΑμεΑ, που βίασε τέσσερις ημέρες μετά τον φόνο της Ελένης; Τι να μετανιώσει. Δεν έχουν ψυχή, δεν έχουν ίχνος ενοχής, ντροπής, μεταμέλειας, συγγνώμης. Και αν το λένε δεν το νιώθουν, είναι τόσο άδειες οι ψυχές τους. Τρεισήμισι ώρες μπορούσαν να σώσουν το παιδί μου και δεν το έκαναν, δεν το πήγαν στο νοσοκομείο. Και θα μου πουν συγγνώμη και εγώ θα πω “αχ! Μου ζήτησαν συγγνώμη, μπράβο, σάς συγχωρώ”. Την κούκλα που πέταξαν μέσα στα κρύα νερά ας πάνε να τη ζωντανέψουν και θα τους δώσω δέκα συγγνώμες!».\nΦωτογραφίες της Ελένης μαζί με άλλες της οικογένειας δίπλα στο παράθυρο, σαν εικονοστάσι, πλάι σε σκίτσα, ποιήματα και εικόνες αγίων.\n«Πιστεύω στον Χριστό και στον Θεό, όμως η πίστη μου κλονίστηκε»\nΑπό την οικία της οικογένειας Τοπαλούδη είναι ξεκάθαρο πως υπάρχει πίστη στον Θεό. Τους ρωτώ αν δοκιμάστηκε. «Πιστεύω στον Χριστό και στον Θεό, όμως η πίστη μου κλονίστηκε. Σκέφτομαι καμιά φορά ότι αν το κύμα ή ο άνεμος ήταν αλλιώς, τότε το σώμα της Ελένης δεν θα βρισκόταν ποτέ. Ισως ήταν θέλημα Θεού, να φυσήξει, να αλλάξει, να γυρίσει προς τα μέσα και να βρουν το άψυχο σώμα της, να φτάσουμε να κάνουμε και την κηδεία της, να φτάσουμε στα δικαστήρια, να ανακαλύψουμε τους δράστες. Είμαι χριστιανός, αλλά το να είμαι σωστός χριστιανός είναι πάρα πολύ δύσκολο. Το πιο εύκολο που προσπαθούμε και οι δύο είναι να είμαστε σωστοί άνθρωποι», λέει ο πατέρας τής Ελένης. Η Κούλα λέει ότι πηγαίνει στην εκκλησία κάθε Παρασκευή αλλά αισθάνεται οργή: «Εγώ είμαι θυμωμένη με τον Θεό, δεν προσεύχομαι. Επιλεκτικός είναι ο Θεός; Αλλα πλάσματά του τα αγαπάει και τα πονάει και άλλα δεν τα αγαπάει και δεν τα πονάει; Γιατί ενώ ήξερε τις βουλές των δύο βιαστών –αυτός δίνει μυαλό τους ανθρώπους– ήξερε τους σκοπούς αυτών των δύο τεράτων, γιατί δεν δημιούργησε ένα ατύχημα εκείνο το βράδυ; Οταν ο Λουτσάι και του Κούκουρα ο γιος πηγαίνανε το παιδί μου στους Πεύκους; Γιατί δεν δημιούργησε ένα ατύχημα, σακατεμένα να τα πηγαίνανε στο νοσοκομείο της Ρόδου; Μου λένε και το άλλο το οικτρό, ότι τη διάλεξε ο Θεός γιατί αυτή ήταν η αποστολή της Ελένης τελικά, να δείξει πόσο σαθρή είναι η κοινωνία μας και πόσο σάπια.\n»Ξέρω πως δεν υπάρχουν ηθικοί φραγμοί, αγάπη, σεβασμός, έλεος, λύπη, σφιχτές αγκαλιές αλλά υποκρισία. Εύκολα απορρίπτουμε, καταδικάζουμε, δεν αποδεχόμαστε. Ολοι μας έχουμε κλειστεί στα καβούκια, στα σπίτια μας. Δεκάρα δεν δίνουμε αν δίπλα θα κοπεί και μια γυναίκα, αν υποφέρουν παιδιά, οτιδήποτε, δεν το\nκαταγγέλλουμε. Αυτό έκαναν και στη Ρόδο. Ενώ βλέπανε τη βία και την επιθετική συμπεριφορά έλεγαν, “εγώ θα βγάλω το φίδι από την τρύπα; Δεν βαριέσαι…”. Σταυροκοπιόνταν κιόλας που δεν συνέβη σε δικό τους παιδί. Και έγινε σε ένα παιδί από την επαρχία, το Διδυμότειχο, ένα παιδί μιας άλλης οικογένειας. Ναι, αλλά όσες φορές δεν κοιτάμε κατάματα την αλήθεια και ανατρέφουμε μάγκες, νταήδες βαρύμαγκες, κάποιο σπίτι στην ελληνική κοινωνία θα κλαίει μια Ελένη. Τώρα συνέβη στο δικό μου σπίτι, αύριο μπορεί να συμβεί στο σπίτι του άλλου. Εγώ, εσύ και όλοι μαζί κάνουμε το σύνολο που λέγεται κοινωνία. Η συνενοχή είναι έγκλημα, είναι θάνατος, κακοποίηση, βιασμός. Πρέπει όλοι να νοιαζόμαστε ο ένας για τον άλλον, να έχουμε δηλαδή μια αγκαλιά ο ένας για τον άλλο, γιατί δεν ξέρουμε το δικό μας αύριο. Και τελικά αποδείχθηκε από τη δική μου την τραγωδία πως τίποτε δεν θεωρείται σταθερό και δεδομένο και μόνιμο. Ηρθε μια νύχτα και μου ανέτρεψε τη ζωή χρόνων και με έστειλε στα τάρταρα. Να ζω στη μαυρίλα, να μην υπάρχει χρώμα στη ζωή μου, να μην υπάρχουν όνειρα, αισιοδοξία, τίποτα».\nΗ συζήτηση τελείωσε, η ατμόσφαιρα ήταν βαριά, τα τασάκια γεμάτα. «Ελα να σου δείξω κάτι», μου λέει ο Γιάννης Τοπαλούδης και με βγάζει στο μπαλκόνι που βρίσκεται στον δεύτερο όροφο. Μπροστά μας φαινόταν μια τεράστια φωλιά πελαργών στον γειτονικό στύλο της ΔΕΗ, με το ζευγάρι των πτηνών να φροντίζει δύο νεοσσούς. Μου τους έδειξε σχεδόν με καμάρι. «Υπάρχει και κάτι ακόμα», συνέχισε. Με πήρε από το μπράτσο και με έβαλε να σκύψω προσεκτικά σε μια τυφλή γωνία της βεράντας για να δω ένα νεογέννητο περιστεράκι. Ηταν μια μπάλα με φτερά, μάτια και ράμφος, που με κοίταζε εξεταστικά. «Το προσέχουμε και αυτό» είπε ο πατέρας και χαμήλωσε τα μάτια του, για να μη φανεί η συγκίνησή του.\nΤο κρίσιμο θέμα για την Κούλα Τοπαλούδη είναι το κατά πόσον λειτουργούν τελικά η αστυνομία και η Δικαιοσύνη στις περιπτώσεις βιασμών. «Αυτόν τον καιρό μπαίνω μέσα στον υπολογιστή και ψάχνω. Υπάρχει ο βιασμός της Αμαρύνθου της Χαλκίδας με μια 15χρονη Βουλγάρα, μια περίπτωση στην Ξάνθη, και όχι μόνο, όπου οι βιαστές τη γλιτώνουν ή πέφτουν στα μαλακά. Αυτό το ζήτημα είναι πολύ σημαντικό για να μείνει έτσι», υπογραμμίζει. Κατά τη διάρκεια της δίκης, το κύμα συμπαράστασης που δέχθηκαν ήταν τεράστιο. Ανάμεσα στους εκατοντάδες πολίτες, ήταν και γονείς των οποίων τα παιδιά είχαν πέσει θύματα βιασμού: «Υπάρχουν μάνες που έχουν ταυτιστεί μαζί μου, μάνες τα παιδιά των οποίων πέρασαν παρόμοιες ή λιγότερο οδυνηρές καταστάσεις και ζητάνε τις συμβουλές μας. Υπάρχουν γυναίκες άγνωστες εντελώς, από το πουθενά, οι οποίες ήταν πάντα καθημερινά σε επαφή μαζί μου, που θεωρώ ότι γίνανε αδελφές μου. Αγνωστοι άνθρωποι από τις πρώτες μέρες μάς έστελναν μηνύματα συμπαράστασης ηλεκτρονικά, επιστολές, γλάστρες με λουλούδια, εικόνες»…\nΕμμανουέλα Μόσχου: Η πρώτη των πρώτων στις Πανελλήνιες 2020 αποκαλύπτει το μυστικό της επιτυχίας της\nΜου έδωσαν 20.000 ευρώ για ένα πάρτι με Άραβες στη Μύκονο…


Πώς κάνουμε μια ανασκαφή - Αθηνοδρόμιο\nAnna_Tsolakoglou 16/04/2021 Πώς κάνουμε μια ανασκαφή2021-04-16T19:59:05+00:00 ΑΡΧΑΙΟΛΟΓΙΚΟΙ ΧΩΡΟΙ\nΣύνταξη άρθρου: Μαγδαληνή Στούμπου\nΤο άρθρο αυτό το αφιερώνω στον εργατοτεχνίτη Κωνσταντίνο Τσαρούχη\nΑνασκαφή σε εξέλιξη\nΌλοι έχουμε επισκεφθεί ένα μουσείο και έχουμε θαυμάσει τα εκθέματά του. Αν το μουσείο αυτό φιλοξενεί αντικείμενα περασμένων εποχών, είναι αυτονόητο πως τα έχουν βρει, συντηρήσει και μελετήσει πρώτα οι ειδικοί και μετά τα έχουν παραδώσει στο μουσείο, για να τα βλέπουμε. Αν τα αντικείμενα αυτά είναι αρχαία, τα έχουν ανακαλύψει οι αρχαιολόγοι, οι ειδικοί της επιστήμης της αρχαιολογίας.\nΑνύψωση κεραμικού ευρήματος κατά τη διάρκεια ανασκαφής\nΑυτό που πρέπει να γνωρίζουμε είναι πως η αρχαιολογία απαιτεί τόσο σωματική δραστηριότητα στην ύπαιθρο, όσο και πνευματική εργασία στη βιβλιοθήκη ή στο εργαστήριο. Και αυτός είναι και ένας από τους πολλούς λόγους της γοητείας που ασκεί σε όποιον ασχολείται μαζί της. Με λίγα λόγια, η επιστήμη της αρχαιολογίας βασίζεται στην εύρεση και τη μελέτη των αρχαιολογικών δεδομένων, σε ο,τιδήποτε δηλαδή αποτελεί ένδειξη ζωής και ανθρώπινης δραστηριότητας κατά το παρελθόν. Πρόκειται για μη κινητά ευρήματα (κτίσματα, οικίες, ναοί, τάφοι, λιμενικές εγκαταστάσεις και λοιπές κατασκευές) και κινητά ευρήματα (αγγεία, νομίσματα, εργαλεία, όπλα, κοσμήματα, μικροαντικείμενα κ.ά.) που κατασκεύασε ο άνθρωπος. Βεβαίως περιλαμβάνονται και κάθε είδους φυσικά οργανικά ή ανόργανα κατάλοιπα (ανθρώπινα οστά, οστά ζώων, όστρεα, σπόροι, μεταλλεύματα, κατάλοιπα από φωτιές κ.λπ.) από τα οποία προκύπτουν στοιχεία για τη σχέση του ανθρώπου με το φυσικό περιβάλλον. Έτσι λοιπόν όταν όλα τα παραπάνω, δηλαδή τα αρχαιολογικά δεδομένα, εμφανίζονται σε υψηλό ποσοστό σε μια τοποθεσία, τότε αυτή ορίζεται ως αρχαιολογική θέση και οι επιστήμονες-αρχαιολόγοι θεωρούν πως εκεί αξίζει να γίνει ανασκαφή.\nΕργασίες στον αρχαιολογικό χώρο μετά το πέρας της ανασκαφής\nΗ ανασκαφή δεν είναι μια διαδικασία η οποία ξεκινά με αυτό που βλέπουν όλοι, δηλαδή το σκάψιμο. Έχει στάδια, τα οποία είναι απαραίτητο να γίνουν και είναι πολύ συγκεκριμένα. Πρώτα-πρώτα πρέπει να γίνει αρχαιολογική έρευνα. Αυτή περιλαμβάνει καταρχήν την επιλογή της θέσης που θα ερευνηθεί. Για τη σωστή και επιτυχημένη επιλογή του χώρου προς έρευνα, οι αρχαιολόγοι μπορούν να στηριχτούν:\nσε γραπτές ιστορικές πηγές της αρχαιότητας και άλλων εποχών, που περιγράφουν τη θέση (Θουκυδίδης, Παυσανίας, Προκόπιος, Κορονέλλι, κ.ά.),\nσε νεότερες προφορικές μαρτυρίες, όπως τοπωνύμια που αποδεικνύουν την ύπαρξη θέσης αρχαιολογικού ενδιαφέροντος, λαϊκές παραδόσεις καθώς και πληροφορίες από τους κατοίκους μιας περιοχής, οι οποίοι ξέρουν σχεδόν πάντα τι βρίσκεται στον τόπο τους και\nσε έρευνες από τον αέρα και το διάστημα με αεροφωτογραφίες και χρήση δορυφόρων.\nΠολλές αρχαιολογικές θέσεις εντοπίζονται τυχαία, κατά την παρακολούθηση των εκσκαφικών εργασιών που υπαγορεύει η σύγχρονη οικιστική ανάπτυξη. Έτσι βρίσκονται αρχαία σε εργασίες, όπως η διάνοιξη δρόμων, η εκσκαφή για θεμελίωση κτιρίων, τα λιμενικά έργα ή ακόμη κατά την καλλιέργεια χωραφιών, την κατασκευή αποστραγγιστικών και αρδευτικών έργων κ.λπ. . Οι αρχαιολογικές θέσεις μπορεί να εντοπίζονται παντού, τόσο στην ξηρά (υπαίθριες θέσεις και σπήλαια) όσο και στη θάλασσα (ναυάγια, αλλά και περιοχές με βυθισμένες αρχαιότητες).\nΜετά τον εντοπισμό και την επιλογή της θέσης, ακολουθεί η ανασκαφή, η οποία είναι μια επιστημονική εργασία, που συνιστά τον βασικό κορμό της αρχαιολογικής έρευνας. Για τις ανάγκες μιας σύγχρονης ανασκαφής οργανώνεται μια εξαιρετικά πολυσύνθετη ομάδα ανθρώπων, και μέσα σε αυτήν εργάζεται ένας μεγάλος αριθμός εξειδικευμένων επιστημόνων καθώς και το απαραίτητο εργατοτεχνικό προσωπικό.\nΟι ανασκαφές χωρίζονται σε δύο βασικές κατηγορίες, τις σωστικές και τις συστηματικές: Οι σωστικές ανασκαφές διενεργούνται, όταν αρχαίες θέσεις απειλούνται από τις εκσκαφές που επιβάλλει η σύγχρονη ανάπτυξη (δημόσια ή ιδιωτικά έργα). Τον έλεγχο των εκσκαφών καθώς και τη διεξαγωγή των σωστικών ανασκαφών, αναλαμβάνουν οι κατά τόπους αρμόδιες Εφορείες Αρχαιοτήτων Πολιτισμού και Αθλητισμού. Οι συστηματικές ανασκαφές είναι οργανωμένες έρευνες, οι οποίες συνήθως διαρκούν μέχρι την ολοκληρωμένη αποκάλυψη των αρχαίων κατάλοιπων, με παράλληλη δημοσίευση των σχετικών αποτελεσμάτων. Κάθε χρόνο διαρκούν 1-2 μήνες για ανασκαφή και πολύ περισσότερο χρόνο για τη συντήρηση και τη μελέτη του υλικού. Συστηματικές έρευνες αναλαμβάνουν κυρίως τα πανεπιστήμια (εθνικά ή διεθνή) και οι Αρχαιολογικές σχολές των διαφόρων κρατών που μπορούν να εξασφαλίσουν χρηματοδοτήσεις, καθώς και φοιτητές στο πλαίσιο της πρακτικής τους άσκησης.\nΟι ανασκαφικές έρευνες διακρίνονται σε χερσαίες, ενάλιες και σε σπήλαια τα οποία μπορεί να είναι υπέργεια ή υποθαλάσσια. Η διαφορετική φύση των ανασκαφών, αλλά και οι επιμέρους ιδιαιτερότητες που μπορεί να παρουσιάζει κάθε θέση, επιβάλλουν τη χρήση διαφορετικών τεχνικών και μεθόδων έρευνας, εξοπλισμού και τη συμμετοχή διαφορετικού κάθε φορά εξειδικευμένου προσωπικού.\nΓια τη διεξαγωγή μιας ανασκαφικής έρευνας απαραίτητη είναι η οργάνωση και ο σωστός προγραμματισμός. Καθοριστικό ρόλο παίζει η συγκρότηση της ομάδας επιστημονικού και εργατικού προσωπικού. Ο καταμερισμός αρμοδιοτήτων πρέπει να είναι σαφής. Πρέπει να υπάρχει εξαρχής μέριμνα για την προστασία των αρχαιοτήτων μετά την αποκάλυψή τους, καθώς και για την ασφάλεια του προσωπικού στους χώρους εργασίας.\nΤην ευθύνη για τη διενέργεια μιας ανασκαφής την έχουν οι αρχαιολόγοι, οι οποίοι κατευθύνουν την πορεία των εργασιών με τις υποδείξεις τους. Στις αρμοδιότητές τους επίσης, περιλαμβάνονται η συγκέντρωση, η ταξινόμηση, η καταγραφή, η μελέτη και η ερμηνεία του υλικού, που είναι πολύ δύσκολες και χρονοβόρες εργασίες, η κάθε μία χωριστά.\nΜια απαραίτητη επίσης εργασία που πρέπει να γίνει στο ξεκίνημα της ανασκαφής, είναι η δημιουργία καννάβου, για την οριοθέτηση του χώρου όπου θα πραγματοποιηθούν οι ανασκαφικές εργασίες. Ο κάνναβος είναι ένα πλέγμα τετραγώνων. Ένα πλαίσιο μέσα στο οποίο ορίζονται μικρότερα τετράγωνα προς ανασκαφή, ονομαζόμενα ανασκαφικά τετράγωνα, διαστάσεων 4χ4 μέτρα, σε επάλληλες οριζόντιες και κάθετες σειρές. Ο προσανατολισμός είναι στον Βορρά και σε κάθε τετράγωνο δίνεται μια ένδειξη, ένα γράμμα ή ένας αριθμός, ή και τα δύο. Ο κάνναβος βοηθά τον αρχαιολόγο να εντάξει όλα τα ευρήματα με ακρίβεια στον χώρο, διευκολύνοντας τη λήψη μετρήσεων και τη σχεδιαστική αποτύπωση. Επίσης, απαραίτητο είναι να εντοπιστεί μια περιοχή, εκτός της περιμέτρου της ανασκαφής όπου θα συγκεντρώνεται το χώμα που θα αφαιρείται (μπάζα).\nΚατά την ανασκαφική διαδικασία σημαντική είναι και η στρωματογραφία, δηλαδή η παρατήρηση και η μελέτη του ίδιου του χώματος που εμπεριέχει τα ευρήματα. Τα αρχαιολογικά στρώματα οφείλονται στην ανθρώπινη κατοίκηση και δραστηριότητα σε έναν χώρο. Η μελέτη της στρωματογραφίας αποτελεί μέσο για το συσχετισμό των ευρημάτων με τις φάσεις κατοίκησης της θέσης: συνήθως τα ευρήματα των κατώτερων αρχαιολογικών στρωμάτων είναι παλαιότερα από εκείνα των ανώτερων. Υπάρχει όμως και η διατάραξη των αρχαιολογικών στρωμάτων που μπορεί να οφείλεται σε ανθρώπινη δραστηριότητα ή φυσικές διεργασίες. Έτσι συμβαίνει να εισχωρούν στα αρχαιότερα στρώματα μεταγενέστερα ευρήματα. Ο αρχαιολόγος λοιπόν, προσπαθεί να ξεχωρίσει τα διάφορα στρώματα, να κατανοήσει και να επαληθεύσει τη χρονική σειρά σχηματισμού τους.\nΚατά την ανασκαφή, τα τετράγωνα σκάβονται προσεκτικά, με την αφαίρεση του χώματος σε οριζόντιες στρώσεις, οι οποίες ονομάζονται πάσες. Στα εσωτερικά τοιχώματα των σκαμμάτων, στις παρειές, μπορεί ο αρχαιολόγος να παρακολουθήσει και να επαληθεύσει τη στρωματογραφία, καθώς η ανασκαφή προχωρά σε βάθος. Μεταξύ των τετραγώνων αφήνονται άσκαφες λωρίδες πλάτους 1 μέτρου, που ονομάζονται μάρτυρες, γιατί μαρτυρούν πληροφορίες. Ταυτόχρονα λειτουργούν και ως διάδρομοι για τη διακίνηση όσων δουλεύουν.\nΣτο ανασκαφικό πεδίο ο αρχαιολόγος ως υπεύθυνος για την επίβλεψη και τον συντονισμό των εργασιών, καταγράφει καθημερινά στο ανασκαφικό ημερολόγιο λεπτομερή στοιχεία για την πορεία των εργασιών, όπως:\nτα άτομα που εργάστηκαν\nλεπτομερή περιγραφή του χώματος\nπεριγραφή των εργασιών της ημέρας\nστοιχεία μετρήσεων για όλα τα κινητά και μη κινητά ευρήματα\nπαρατηρήσεις και υποθέσεις σχετικά με τα αποτελέσματα των εργασιών.\nΕπίσης, οι περιγραφές στο ημερολόγιο συνοδεύονται και από ελεύθερα σχέδια, τα σκαριφήματα του αρχαιολόγου. Πιο λεπτομερή σχέδια με ακριβείς μετρήσεις, δηλαδή η γενική σχεδιαστική αποτύπωση της ανασκαφής, εκπονείται από τον σχεδιαστή.\nΕπεξεργασία (μετρήσεις) αγγείου ως μέρος μιας ανασκαφικής δραστηριότητας\nΚάθε κινητό εύρημα, που συλλέγεται καθημερινά, συνοδεύεται από ανασκαφικό ταμπελάκι, στο οποίο καταγράφονται όλες οι απαραίτητες πληροφορίες, όπως: ημερομηνία, αριθμός ευρήματος, θέση, τετράγωνο, πάσα, συντεταγμένες, βάθος εύρεσης και παρατηρήσεις για το ίδιο το εύρημα. Για την ακρίβεια των μετρήσεων χρησιμοποιούνται μέτρα, μετροταινίες, αλφάδι και νήμα στάθμης.\nΑπαραίτητη είναι και η φωτογραφική τεκμηρίωση σε καθημερινή βάση, καθώς πρέπει να αποτυπώνεται η κάθε φάση αλλαγής δεδομένων της ανασκαφής και να φωτογραφίζονται και τα ευρήματα που αποκαλύπτονται στην ακριβή θέση εύρεσής τους. Σε κάθε λήψη τοποθετείται η φωτογραφική κλίμακα, για τον προσανατολισμό του μεγέθους των αντικειμένων, μαζί με τον Βορρά, για να φαίνεται ο σωστός προσανατολισμός, καθώς και το πινακάκι όπου αναγράφονται οι απαραίτητες ενδείξεις, για να μπορεί μετά να γίνει η ταύτιση των φωτογραφιών. Από αυτό το φωτογραφικό υλικό ο αρχαιολόγος χρησιμοποιεί κάποιες από τις φωτογραφίες, για να τις ενσωματώσει στο ανασκαφικό του ημερολόγιο. Τέλος, για εποπτική φωτογράφηση της ανασκαφής, γίνονται και εναέριες λήψεις, η λεγόμενη αεροφωτογράφηση.\nΠρέπει λοιπόν να γίνει αντιληπτό, πως η αρχαιολογία δεν είναι μόνο η ανακάλυψη των θησαυρών του παρελθόντος, είναι ένα παζλ που τα κομμάτια του πρέπει να μπουν σε σειρά και να ενωθούν. Ο βασικός σκοπός της αρχαιολογίας είναι να παρέχει στους ανθρώπους μια καλύτερη κατανόηση του ανθρώπινου παρελθόντος. Αν θέλουμε να έχουμε μια επαρκή αντίληψη της θέσης μας ως ανθρώπινα όντα στον σύγχρονο κόσμο, το παρελθόν μετρά. Ας μην ξεχνάμε άλλωστε πως η προέλευσή μας καθορίζει το τι είμαστε και πως η γνώση αυτού είναι το κλειδί για το μέλλον.\nBalme J. & Paterson Α., 2006. Archaeology in practice. A student guide to archaeological analyses, A.G.(eds), Wiley-Blackwell.\nBarker Ph., 1993. Techniques of archaeological excavation, London & New York.\nColin Renfrew & Paul Bahn, 2006. Αρχαιολογία, Θεωρίες, Μεθοδολογία και πρακτικές εφαρμογές. Εκδόσεις Αθήνα.\n« Πώς τα Μέσα Κοινωνικής Δικτύωσης επηρεάζουν την εικόνα του σώματος και την αυτοεκτίμηση\nΑκούω: συνώνυμα, παράγωγα και οι σημασίες τους »


Ελεγκτή δικτύου NVIDIA nForce προκαλεί μείωση σύνδεσης δικτύου στα Windows 7\nWindows 7 Enterprise Windows 7 Home Basic Windows 7 Home Premium Windows 7 Professional Windows 7 Ultimate Περισσότερα...Μικρότερο\nΈχετε έναν ελεγκτή δικτύου NVIDIA nForce εγκαθίσταται σε έναν υπολογιστή που εκτελεί Windows 7. Ωστόσο, χάνετε τη σύνδεση δικτύου κατά διαστήματα. Όταν παρουσιαστεί αυτό το ζήτημα, η σύνδεση δικτύου που έχει επηρεαστεί εμφανίζεται ως "περιορισμένη σύνδεση."\nΓια να επιλύσετε αυτό το ζήτημα, απενεργοποιήστε την κλιμάκωση πλευράς λήψης (RSS). Για να το κάνετε αυτό, ακολουθήστε τα εξής βήματα:\nΚάντε κλικ στο κουμπί Έναρξη , και στη συνέχεια πληκτρολογήστε cmd στο πλαίσιο Αναζήτηση προγραμμάτων και αρχείων .\nΚάντε δεξιό κλικ στο cmd.exe στη λίστα προγράμματα και, στη συνέχεια, κάντε κλικ στην εντολή Εκτέλεση ως διαχειριστής.\nΣτη γραμμή εντολών, πληκτρολογήστε tcp περιβάλλοντος netsh Ορισμός καθολικών rss = απενεργοποιημένη, και στη συνέχεια πιέστε το πλήκτρο ENTER.\nΓια να εξακριβώσετε αν είναι ενεργοποιημένη η Receive Side Scaling, πληκτρολογήστε την ακόλουθη εντολή σε μια γραμμή εντολών με αυξημένα δικαιώματα:\nκαθολική εμφάνιση tcp περιβάλλοντος Netsh\nΛαμβάνετε ένα αποτέλεσμα που μοιάζει με το ακόλουθο: Querying active state...


Σάκης Ρουβάς: Ξετρελαμένος με το βυθό! Nέο "υποβρύχιο" βίντεο - Tlife.gr\n23.08.2013 | 12:38\nΣάκης Ρουβάς: Ξετρελαμένος με το βυθό! Nέο "υποβρύχιο" βίντεο\nΕρωτευμένος με το βυθό της θάλασσας είναι ο Σάκης Ρουβάς. Οι βουτιές του στο απέραντο γαλάζιο ήταν η μεγαλύτερή του χαρά φέτος το καλοκαίρι και ειδικά όταν αυτές συνδυάζονταν με μία καλή ψαριά! Ο τραγουδιστής έκανε πολλούς από τους διαδικτυακούς του φίλους να ζηλέψουν τόσο με τις καταδύσεις του όσο και με αυτά που ψάρεψε.\nΗ αρχή έγινε με ένα σαλάχι που έγινε αντικείμενο συζήτησης στα social media όταν ο Σάκης ανέβασε την αντίστοιχη φωτογραφία στην σελίδα του στο facebook. Ακολούθησε ένα εξίσου μεγάλο ψάρι και στη συνέχεια έπιασε με το ψαροντούφεκό του ένα χταπόδι!\nΔεν είναι δύσκολο λοιπόν να καταλάβεις πόσο αγαπάει αυτό που κάνει! Φρόντισε να το τονίσει και ο ίδιος ανεβάζοντας αυτή τη φορά ένα βίντεο στο φαίνεται να απολαμβάνει τις βουτιές του στο βυθό του Αιγαίου!\nΠραγματικά η αίσθηση είναι μαγική! Φέτος ήταν πολλοί οι celebrities που δοκίμασαν να απαθανατίσουν τον εαυτό τους στο βυθό ενώ και η Εβίτα (Τσιλοχρήστου) μας έκανε scuba diving και το μοιράστηκε μαζί μας στο blog της.\nΔες ακόμα τις υποβρύχιες βουτιές των:\nΚώστα Μαρτάκη και Εριέττα Κούρκουλου


Απογοητευτική και χθες η επιδημιολογική εικόνα της χώρας – healthdaily.gr | Health Daily\nΑπογοητευτική και χθες η επιδημιολογική εικόνα της χώρας\n7486 κρούσματα, 88 νεκροί, και 654 διασωληνωμένοι\nΑποκαρδιωτική ήταν και χθες η επιδημιολογική εικόνα της πανδημίας του κορονοϊού στη χώρα μας, με τον ΕΟΔΥ να αναφέρει 7486 νέες λοιμώξεις σε σύνολο 636.441τεστ. Από τα νέα κρούσματα, 2.200 εντοπίστηκαν στην Αττική, 1.162 στη Θεσσαλονίκη, 139 στην ΠΕ Αιτωλοακαρνανίας, 313 στην ΠΕ Αχαΐας, 164 στην ΠΕ Έβρου, 208 στην ΠΕ Ηρακλείου, 100 στην ΠΕ Ιωαννίνων, 233 στην ΠΕ Λάρισας, 186 στην ΠΕ Μαγνησίας και 7 είναι εισαγόμενα.\nΟ αριθμός των ασθενών που νοσηλεύονται διασωληνωμένοι είναι 664 (60.1% άνδρες). Η διάμεση ηλικία τους είναι 64 έτη. To 80.3% έχει υποκείμενο νόσημα ή/και ηλικία 70 ετών και άνω. Μεταξύ των ασθενών που νοσηλεύονται διασωληνωμένοι, 532 (80.12%) είναι ανεμβολίαστοι ή μερικώς εμβολιασμένοι και 132 (19.88%) είναι πλήρως εμβολιασμένοι. Από την αρχή της πανδημίας έχουν εξέλθει από τις ΜΕΘ 3.514 ασθενείς. Οι εισαγωγές4 νέων ασθενών Covid-19 στα νοσοκομεία της επικράτειας είναι 394 (ημερήσια μεταβολή -5.06%). Ο μέσος όρος εισαγωγών του επταημέρου είναι 464 ασθενείς.Η διάμεση ηλικία των κρουσμάτων είναι 38 έτη (εύρος 0.2 έως 106 έτη), ενώ η διάμεση ηλικία των θανόντων είναι 78 έτη (εύρος 0.2 έως 106 έτη).


Πρώτη Δημοσίευση:\tΤετάρτη, 12. 08. 2020 - 06:27\nΌπως δήλωσε στην ομιλία του: «Από την αρχή, το όνειρό μας ήταν να φτιάξουμε τα καλύτερα κινητά τηλέφωνα στον κόσμο, στο ½ της τιμής, ώστε να είναι προσιτά σε όλους. Η δημιουργία των καλύτερων τηλεφώνων στον κόσμο από αυτή τη μικρή εταιρεία τεχνολογίας με έδρα το Πεκίνο που ξεκίνησε σχεδόν από το μηδέν, ήταν ένα δύσκολο έργο, ενώ ο στόχος της μισής τιμής φαινόταν ως μια παράλογη υπόθεση. Πώς θα μπορούσαμε να μετατρέψουμε αυτήν την υπόθεση σε αξιόπιστη προοπτική; Πρότεινα μια ιδέα κάπως «εντυπωσιακή»: όλοι οι τεχνολογικοί γίγαντες εξειδικεύονται στο hardware.\nTι θα γινόταν όμως αν η κατασκευή και η εμπορία smartphone αξιοποιούσε την κουλτούρα του Διαδικτύου, χρησιμοποιώντας διαδικτυακά κανάλια λιανικής, κάνοντας ελάχιστο παραδοσιακό μάρκετινγκ και προσφέροντας διαδικτυακές υπηρεσίες; Εάν μπορούσαμε να συνδυάσουμε software, hardware και διαδικτυακές υπηρεσίες θα διαγράφαμε τη δική μας πορεία προς την επιτυχία, θέτοντας μια ανατρεπτική πρόκληση που αλλάζει τους κανόνες. Μια στρατηγική η οποία όπως φαίνεται από την πορεία της εταιρείας στέφθηκε με επιτυχία».\nΠερισσότερα σε αυτή την κατηγορία: « Facebook και Microsoft vs Apple Elon Musk: Μπαταρίες για ηλεκτρικά αεροσκάφη σε 3-4 χρόνια »


Μεσαγρός | Αίγινα | WeLoveAegina\nΙστορικής σημασίας χωριό με παραδοσιακά αρχιτεκτονικά στοιχεία, ο Μεσαγρός αξίζει την επίσκεψή σου.\nΒρίσκεται στην ενδοχώρα του νησιού, στα 9 χλμ από το λιμάνι της Αίγινας. Ξεκινώντας από λιμάνι προς Αγία Μαρίνα, έπειτα από 8 χλμ στρίβεις αριστερά στη διασταύρωση προς Μεσαγρό και σε 1 ακόμα χλμ έφτασες!\nΣτο Μεσαγρό θα θαυμάσεις την πανέμορφη φύση του που αλλάζει χρώματα κι αρώματα ανάλογα με την εποχή. Στο κατάφυτο αυτό χωριό φύονται αμέτρητες από τις ξακουστές αιγινήτικες φιστικιές. Οι κάτοικοί του ασχολούνται κυρίως με τη γεωργία και φημίζονται για το ταλέντο τους στην αγγειοπλαστική. Ακόμα και σήμερα θα βρεις το αγγειοπλαστείο των αδελφών Γκαρή, καθημερινά ανοιχτό για το κοινό. Στο Μεσαγρό πραγματοποιούνται και εργαστήρια κεραμικής, άλλη μία δυνατή εμπειρία με έντονο άρωμα Αίγινας.\nΌπως κάθε χωριό που «σέβεται τον εαυτό του», ο Μεσαγρός διαθέτει ταβέρνες για να δοκιμάσεις την τοπική μαγειρική ρεμβάζοντας τη φύση, ενώ στην εκκλησία του Αγ. Κωνσταντίνου στις 21 Μαΐου στήνεται ένα διάσημο πανηγύρι.\nΜη φύγεις αν δεν επισκεφθείς την Παναγιά την Πολίτισσα, βυζαντινή εκκλησία που χτίστηκε το 1457 από μετανάστες της Κωνσταντινούπολης και το σπίτι του Εμμανουήλ Ροδάκη, ένα δείγμα χαρακτηριστικής ελληνικής αρχιτεκτονικής του 19ου αιώνα. Το σπίτι του Ροδάκη είναι επισκέψιμο για το κοινό.\nΔιάλεξε ένα σημείο και κάθισε να δεις τη θέα. Όλη η Αίγινα στο πιάτο σου από άκρη σε άκρη. Αν ο καιρός επιτρέπει, μπορεί να δεις και το Ναό της Αφαίας όπως φαίνεται από ψηλά.


Δύο νέα σωματίδια εντόπισε ο επιταχυντής στο CERN - Ειδήσεις - νέα - Το Βήμα Online\n20 Νοεμβρίου 2014, 10:37 Ενημερώθηκε: 20 Νοεμβρίου 2014, 10:37\nΤα βαρυόνια αποτελούνται από τρία κουάρκ, τα στοιχειώδη σωματίδια που συνδέονται μεταξύ τους με την αποκαλούμενη «ισχυρή δύναμη». Η ύπαρξη των νέων σωματιδίων διαπιστώθηκε χάρη στα πειράματα που διενεργήθηκαν το 2011 και το 2012 στον Μεγάλο Επιταχυντή Αδρονίων. Η έρευνα διεξήχθη κυρίως από τον Μάθιου Τσαρλς του Εργαστηρίου Πυρηνικής Φυσικής (CNRS/UPMC/Πανεπιστήμιο Ντιντερό του Παρισιού) σε συνεργασία με έναν Αμερικανό επιστήμονα.\nΣτην ανακοίνωσή του το CNRS (Εθνικό Κέντρο Επιστημονικών Ερευνών της Γαλλίας) σημειώνει ότι η μέτρηση των ιδιοτήτων των δύο νέων σωματιδίων «συμβάλλει στην καλύτερη κατανόηση της θεωρίας της ισχυρής αλληλεπίδρασης στο πλαίσιο του καθιερωμένου μοντέλου της σωματιδιακής φυσικής». Οι «ισχυρές αλληλεπιδράσεις» ευθύνονται για τη συνοχή του πυρηνικού υλικού. Eνα παρόμοιο σωματίδιο της ίδιας οικογένειας, το Xi_b*0, είχε παρατηρηθεί το 2012 χάρη στον LHC ο οποίος αυτό το διάστημα δεν λειτουργεί και αναμένεται να ξεκινήσει και πάλι την άνοιξη του 2015.\nXi b και Xi b


Η Δέσποινα περιγράφει τα όσα έζησαν στο σπίτι μετά που νόσησαν οικογενειακώς με κορωνοϊό -ειδικά για τη μητέρα και τον πατέρα της, τα πράγματα ήταν πολύ δύσκολα.\nΗ Δέσποινα Χριστοδούλου είναι φοιτήτρια στο Τμήμα Δημοσιογραφίας του Πανεπιστημίου Κύπρου (μπαίνει σύντομα στο 4ο έτος των σπουδών της) και αυτό το διάστημα κάνει την πρακτική της εξάσκηση στη CITY.\nΠριν λίγες μέρες μάς είχε πει πως η ίδια και τα μέλη της οικογένειάς της διαγνώστηκαν θετικοί στον κορονωϊό, ενημερώνοντάς μας ανά τακτά χρονικά διαστήματα για την εξέλιξη της υγείας της ίδιας αλλά και των δικών της -ειδικά των γονιών της οι οποίοι νόσησαν πολύ βαριά.\nΠλέον, έχοντας αφήσει πίσω της τη δύσκολη αυτή περίοδο, ένιωσε την ανάγκη να αποτυπώσει την περιπέτειά τους, σε ένα κείμενο, με σκοπό να μας δώσει να καταλάβουμε τη σοβαρότητα των πραγμάτων σε σχέση με την πανδημία και τον ιό.\nΠιο κάτω το κείμενό της:\nO Covid-19 δεν κάνει διακρίσεις\nΟι μεταλλάξεις του ιού πολλαπλασιάζονται ραγδαία και δεν κάνουν διακρίσεις. Αν δεν λάβουμε προληπτικά μέτρα, έγκαιρα, αυτό μπορεί να οδηγήσει σε επώδυνα και οδυνηρά αποτελέσματα.\nΤα νοσοκομεία γεμίζουν, ο αριθμός των κρουσμάτων έχει ανοδική πορεία, οι θάνατοι αυξάνονται, ενώ όλο και περισσότερα νεαρά άτομα εισάγονται στις κλίνες. Τα άκουγα και δεν τα πίστευα, υπήρχε μία δυσπιστία, μία αμφιβολία, μια αμφισβήτηση, μέχρι που εγώ και όλη η οικογένειά μου νοσήσαμε.\nTότε ήταν που αντιλήφθηκα πως ο κορωνοϊός δεν είναι μία απλή γρίπη, ή τουλάχιστον δεν πρέπει να θεωρείται τόσο «απλή».\nΜέσα σε αυτές τις δυο εβδομάδες έζησα και αντίκρισα καταστάσεις που με οδήγησαν στο να δω μία άλλη πλευρά της πανδημίας. Διαγνωστήκαμε θετικοί και σύμφωνα με το πρωτόκολλο έπρεπε να περιοριστούμε στο σπίτι για δυο εβδομάδες. Τις πρώτες μέρες τα συμπτώματα ήταν ήπια και σκέφτηκα: «Αυτό είναι ο κορωνοϊός; Εντάξει, θα περάσει γρήγορα ο χρόνος». Μέχρι που η κατάσταση της υγείας των γονιών μου χειροτέρευε μέρα με τη μέρα.\nΤο επίπεδο οξυγόνωσης παρουσίαζε τιμές κάτω από το 90%, είχαν έντονες δύσπνοιες, ημικρανίες σαν να τους ξεριζωνόταν νεύρο, έβγαζαν χολή και είχαν έντονη αδιαθεσία και ταλαιπωρία σε όλο το σώμα. Η κατάσταση ήταν ανεξέλεγκτη και έτσι ήταν η πρώτη φορά στη ζωή μας που ζητήσαμε ένα χέρι βοηθείας από τους ειδικούς.\nΤότε ήταν που αντιλήφθηκα πως η κατάσταση στα νοσοκομεία είναι εκτός ελέγχου και πως το πρόβλημα στα νοσοκομεία χρήζει άμεσης επίλυσης! Δεν χρειάζεται να κολλάμε στο γεγονός αν οι 9 στους 10 είναι ανεμβολίαστοι, αφού πιθανότητα να νοσήσουμε έχουμε όλοι, είτε αυτή είναι μικρή είτε είναι μεγάλη.\nΕίναι τραγικό εν έτει 2021 και ενάμιση χρόνο μετά που ξεκίνησε η πανδημία, όχι μόνο να μην υπάρχουν κλίνες αλλά ούτε και ασθενοφόρα για να βοηθήσουν στην περίθαλψη των ασθενών που νοσούν στο σπίτι. Μήπως γνωρίζει κάποιος από όλους εμάς του ειδήμονες ότι οι ασθενείς που νοσούν στο σπίτι παίρνουν σειρά εξυπηρέτησης; Γνωρίζεις μήπως πως όταν παίρνεις τηλέφωνο το ασθενοφόρο πρέπει να είσαι όσο πιο άρρωστος γίνεται για να σε μεταφέρουν στο νοσοκομείο;\nΛυπάμαι για τις προτεραιότητες αυτού του νησιού. Δεν θέλουμε κτήρια, δεν θέλουμε μαρίνες και πύργους, θέλουμε νοσοκομεία των οποίων το σύστημα δεν θα καταρρεύσει κάτω από τέτοιες συνθήκες.\nΚατάντια είναι να παίρνουν τον άρρωστο πατέρα μου και τον πατέρα του καθενός από εμάς στο νοσοκομείο και να τον έχουν να περιμένει τα αποτελέσματά του, μαζί με ένα 12χρόνο παιδί που έχει νοσήσει με covid, στο κρύο δωμάτιο ενός χειρουργείου, επειδή δεν έχουν που να τους βάλουν.\nΤραγική κατάντια ονομάζεται να μην έχεις χώρο να περιθάλψεις τους αρρώστους, ενώ τα ασθενοφόρα να σε παίρνουν τηλέφωνο για να μεταφέρουν τη μητέρα σου 3 ολόκληρες μέρες μετά που τους κάλεσες, αναφέροντας πως οι παλμοί της έφτασαν τους 120 και το πρόσωπο της είναι κίτρινο σαν λεμόνι.\nΟι γιατροί και οι νοσοκόμοι προσπαθούν και τρέχουν να βοηθήσουν όσους περισσότερο είναι δυνατό, άνθρωποι είναι και αυτοί.\nΠροσέχετε γιατί γίνεται χαμός. Πρέπει όλοι να είμαστε προσεκτικοί και είναι αναγκαίο να τηρούνται τα μέτρα προστασίας. Δεν είναι αστείο και μην είσαστε με την ιδέα πως ο ιός κάνει διακρίσεις. Δεν κάνει! Σήμερα ήμουν εγώ, αύριο μπορεί να είναι κάποιος άλλος. Δεν είμαι εδώ για να σου πω να εμβολιαστείς, αυτό το αφήνω στη κρίση τη δική σου. Προσοχή όμως! Το σύστημα υγείας κρατιέται από μία κλωστή και η υγεία των άλλων εξαρτάται από τη δική σου.\nΦωτογραφία: charlykushu / Pixabay


Κλασική κλειδαριά υποδοχής παιδιών CN\nΠεριγραφή:Κάλυμμα εξόδου βύσματος,Καλύμματα εξόδων σύνδεσης,Συνδέστε το κλείδωμα εξόδου\nΣπίτι > Προϊόντα > Outlet Cover > Κλασική κλειδαριά υποδοχής παιδιών CN\nΑρ. μοντέλου: E051\nΣυσκευασία: Κάρτα κυψέλης ή Κουτί χρώματος\nΠρόκειται για ένα είδος Κλειδαριάς Socket Child Standard. Έχει σχεδιαστεί για την Κίνα, την Αυστραλία, την Αργεντινή πρότυπο τριών οπών εξόδου. Στις περισσότερες περιπτώσεις, είναι πολύ επικίνδυνο ότι τα παιδιά παίζουν ή περπατούν γύρω από την έκθεση που εκτίθεται στο σπίτι. Ειδικά όταν οι γονείς δεν είναι γύρω. Θα προκαλέσει μια φοβερή βλάβη στα παιδιά όταν παίρνουν τα δάχτυλά τους στα σημεία πώλησης. Έτσι δημιουργούμε αυτό το είδος καλύμματος εξόδου που χρησιμοποιείται για τα καλύμματα εξόδου τριών οπών για να σταματήσει η έξοδος όταν δεν χρειάζεται να το χρησιμοποιήσετε. Αποτρέψτε τα παιδιά σας από τις βλαβερές συνέπειες της ηλεκτρικής ενέργειας. Και υπάρχει ένα ειδικό σχέδιο που είναι μια τρύπα στο πίσω μέρος των εξωφύλλων. Με το κλειδί που ταιριάζει, θα μπορούσατε εύκολα να το βγάλετε έξω. Απλός σχεδιασμός, αλλά λειτουργεί καλά, προστατεύει αποτελεσματικά την ασφάλεια των παιδιών σας στο σπίτι.\n2. Με ένα ειδικό κλειδί, μπορείτε εύκολα να το τοποθετήσετε και να το αφαιρέσετε.\n3. Υιοθετήστε για την Κίνα, την Αυστραλία, την Αργεντινή πρότυπο.\n4. Η κομψή σχεδίαση δεν θα επηρεάσει την ομορφιά του σπιτιού σας.\n2. Μέθοδος αποστολής: Με πλοίο / Αεροπορικώς / Με έκτακτο κ.λπ.\n4. 100% επιθεώρηση.\n1. Δαπάνη δείγματος\nΔεν θα χρεώσουμε το δείγμα με ένα ή δύο, ενώ θα χρεωθείτε όταν χρειαστείτε περισσότερα. Και το κόστος αποστολής θα πρέπει να καταβληθεί από εσάς.\nMOQ μας είναι 3000 πακέτα, εμείς θα χρεώσει το επιπλέον ποσό, αν δεν μπορούσε να το φτάσει.\n3. Θα μπορούσατε να αποδεχτείτε το έθιμο σχεδιασμό;\nΚάλυμμα εξόδου βύσματος , Καλύμματα εξόδων σύνδεσης , Συνδέστε το κλείδωμα εξόδου , Κάλυμμα εξόδου διαφάνειας , Κάλυμμα ηλεκτρικής εξόδου κλεισίματος , Κάλυμμα εξόδου 2 ακροδεκτών , Κάλυμμα εξόδου ασφαλείας για μωρά , Κάλυμμα εξόδου ασφαλείας για τα μωρά


Πολυ φθηνα [0 ως 1092] Γυναικεία Φορέματα 2022 Μανίκι: Κοντομάνικο Χρώμα: Κίτρινο\nΟδηγός αγοράς για Πολυ φθηνα [0 ως 1092] Γυναικεία Φορέματα 2022 Μανίκι:Κοντομάνικο Χρώμα: Κίτρινο\nΝέα στην κατηγορία "Πολυ φθηνα [0 ως 1092] Γυναικεία Φορέματα 2022 Μανίκι:Κοντομάνικο Χρώμα: Κίτρινο "\nΠολυ φθηνα [0 ως 1092] Γυναικεία Φορέματα 2022 Μανίκι:Κοντομάνικο Χρώμα: Κίτρινο\nΕδώ θα βρεις online Πολυ φθηνα [0 ως 1092] Γυναικεία Φορέματα 2022 Μανίκι:Κοντομάνικο Χρώμα: Κίτρινο στις καλύτερες τιμές της αγοράς. Όλες οι νέες συλλογές σε Πολυ φθηνα [0 ως 1092] Γυναικεία Φορέματα 2022 Μανίκι: Κοντομάνικο Χρώμα: Κίτρινο για να επιλέξεις.\nΜανίκι:Κοντομάνικο Χρώμα: Κίτρινο Βρές την καλύτερη τιμή για Γυναικεία Φορέματα . Ανακάλυψε τα πιο όμορφα σχέδια σε Γυναικεία Φορέματα. Αγόρασε Γυναικεία Φορέματα από τα μεγαλύτερα Ελληνικά ηλεκτρονικά καταστήματα.


Δευτέρα, 10 Οκτωβρίου 2016 10:11\nΚαλείστε να προσέλθετε στη δημόσια τακτική συνεδρίαση του Δημοτικού Συμβουλίου, που θα διεξαχθεί στην αίθουσα συνεδριάσεων στον όροφο του Πνευματικού Κέντρου την 11η του μηνός Οκτωβρίου 2016, ημέρα Τρίτη και ώρα 20:00, για τη συζήτηση και λήψη αποφάσεων στα παρακάτω θέματα:\n1. Εξέταση αιτήματος Λιμενικού Σώματος για εγκατάσταση αναμεταδότη VHF εντός δημοτικού ακινήτου\n2. Έγκριση χώρων διεξαγωγής θεατρικών παραστάσεων στα πλαίσια της 28ης συνάντησης Ερασιτεχνικών Θιάσων Αιγαίου στην Κάλυμνο\n3. Έγκριση μετακίνησης αιρετών και τρίτων στην Αμερική ύστερα από επίσημη πρόσκληση του Δημάρχου του Τάρπον Σπρινγκς κ. Χρυσόστομου Αλαχούζου\n4. Λήψη απόφασης σκοπιμότητας για την προμήθεια συστήματος ψηφιακής καταγραφής κοινόχρηστων χώρων σε GIS σύμφωνα με το άρθρο 4 του Ν. 4315/2014(ΦΕΚ 269/24.12.2014 τεύχος Α΄)\n5. Συγκρότηση επιτροπών παραλαβής προμηθειών σύμφωνα με το Ν. 4412/2016\n6. Συγκρότηση επιτροπών παραλαβής υπηρεσιών σύμφωνα με το Ν. 4412/2016\n7. Έγκριση μετακίνησης αιρετών στο εσωτερικό\nΔιαβάστηκε 732 φορές\tΤελευταία τροποποίηση στις Δευτέρα, 10 Οκτωβρίου 2016 10:13\nΠερισσότερα σε αυτή την κατηγορία: « Πρόσκληση σύγκλησης ΔΣ - Ορθή Επανάληψη Επικαιροποίηση των υπ' αριθμ. 126/2015 και 157/2015 αποφάσεων του Δημοτικού Συμβουλίου με θέμα "Κυκλοφοριακές Ρυθμίσεις" »


Η ομιλία του Αξιώτιμου Πρωθυπουργού της Ελλάδος Κυριάκου Μητσοτάκη στην Αστόρια και το ραντεβού του με τον Σεβασμιώτατο Αρχιεπίσκοπο Αμερικής κ.κ. Ελπιδοφόρο -\nΟ Εξοχώτατος Προθυπουργός κ. Κυριάκος Μητσοτάκης απηύθηνε ομιλία στην Αίθουσα Πολιτιστικών Εκδηλώσεων «Πέτρος Πατρίδης» της Κοινότητος του Αγίου Δημητρίου στην Αστόρια, και στην Ομογένεια της Νέας Υόρκης οι προετοιμασίες είναι πυρετώδεις.\nΣτην Εκδήλωση παρέστησαν εξέχοντα Στελέχη της Ομογένειας και από άλλες Πολιτείες της Αμερικής, οι οποίοι αναμένουν να ακούσουν δια στόματος Πρωθυπουργού τις Ελλάδος προτάσεις του για το πάγιο και διαχρονικό αίτημα των Ελλήνων του Εξωτερικού, δηλαδή τη δυνατότητα ψήφου από τον Τόπο διαμονής τους\nΠαρών ήταν και ο Σεβασμιώτατος Αρχιεπίσκοπος Αμερικής κ.κ. Ελπιδοφόρος.\nΟι επαφές του κ. Μητσοτάκη με την Ομογένεια συνεχίστηκαν και την επόμενη ημέρα της επισκέψεως του στην Αμερική με τη συνάντηση είχε με τον Σεβασμιώτατο Αρχιεπίσκοπο Αμερικής κ.κ. Ελπιδοφόρο στην Έδρα της Ιεράς Αρχιεπισκοπής Αμερικής, ενώ παρέστη και στην Τελετή των Εγκαινίων των Ανελκυστήρων στο Γενικό Προξενείο της Ελλάδος στη Νέα Υόρκη.


◄ Προηγούμενα 1 2 3 4 5 6 7 8 9 … 31 32 Επόμενα ►\nΠεμ, 19 Δεκ. 2019 13:59 UTC\nΤέσσερα χρόνια αργότερα, ο Λονγκ σε κυτταρικό επίπεδο δεν ήταν πια αυτός που νόμιζε ότι ήταν. Ηταν κάποιος... άλλος.\n«Σκέφτηκα ότι ήταν απίστευτο ότι μπορώ να εξαφανιστώ και κάποιος άλλος να εμφανιστεί» σχολιάζει στους New York Times ο Λονγκ, o οποίος εργάζεται στο αστυνομικό τμήμα της περιοχής του. Οπως φάνηκε από τις ειδικές εξετάσεις που έκανε, μόνο η περιοχή του στήθους και οι τρίχες στο κεφάλι του δεν είχαν επηρεαστεί από τη διαδικασία.\n«Σοκαριστήκαμε όταν διαπιστώσαμε ότι ο Κρις δεν υπήρχε πια» σχολιάζει η Ντάρμπι Στάινμετζ, εγκληματολόγος του αστυνομικού τμήματος. Το σπέρμα του, τα μάγουλά του και άλλα βιολογικά υγρά και σημεία του σώματος είχαν πλέον το DNA του δότη του. Κάτι που συμβαίνει για πρώτη φορά.\nΤρι, 17 Δεκ. 2019 14:26 UTC\nΝέα τροπή παίρνει η εξερεύνηση της γέννησης του Σύμπαντος, καθώς Ρώσοι επιστήμονες βρίσκονται κοντά στη λύση του... γρίφου, με τον Γκενάντι Μπισνοβάτι-Κόγκαν να παρουσιάζει θεαματικά αποτελέσματα με την έρευνά του.\nO Ρώσος αστροφυσικός, κύριος ερευνητής του Ινστιτούτου Διαστημικών Ερευνών της Ρωσικής Ακαδημίας Επιστημών, καθηγητής του Εθνικού Ερευνητικού Πανεπιστημίου πυρηνικών ερευνών MIFI, Γκενάντι Μπισνοβάτι-Κόγκαν, παρουσίασε θεαματικά αποτελέσματα στη διερεύνηση της λειτουργίας του μοντέλου «δίσκων Ζέλντοβιτς», το οποίο περιγράφει τη διαμόρφωση της δομής του Σύμπαντος.\nΌπως λέει ο Γκενάντι Μπισνοβάτι-Κόγκαν, η έρευνά του μπορεί να αποτελέσει σημαντικό επίτευγμα στη βασική φυσική και στον τομέα της διερεύνησης του σύμπαντος και τα στοιχεία της μελέτης του δημοσιεύτηκαν στο περιοδικό «Astronomy Report».\nΗ γέννηση του Σύμπαντος όπως το παρακολουθούμε σήμερα είναι ένα από τα σημαντικότερα προβλήματα της επιστήμης. Παρ' όλο που, τώρα, το σύμπαν είναι ανομοιογενές, κατά τη διαμόρφωσή του -σύμφωνα με τους επιστήμονες- αποτελείτο από απολύτως ομοιογενές πλάσμα.\nΜε τη Μεγάλη Έκρηξη άρχισε η προσαύξηση του συνεχώς ψυχόμενου πλάσματος και οι ανωμαλίες μέσα στο οποίο οδήγησαν στη διαμόρφωση της παρατηρούμενης δομής του, δηλαδή των γαλαξιών και σμηνών γαλαξιών, αστέρων και πλανητών.\nΣχόλιο: Ούτε αρχή ούτε τέλος στο σύμπαν;\nΤο Σύμπαν μας είναι ένα ολόγραμμα;\nΔευ, 09 Δεκ. 2019 12:52 UTC\nΑυτό υποστηρίζει για πρώτη φορά μια νέα έρευνα από Ισραηλινούς επιστήμονες, σύμφωνα με την οποία τα φυτά όχι μόνο βλέπουν, μυρίζουν και ακούνε, αλλά επίσης είναι μόνο φαινομενικά σιωπηλά, καθώς στην πραγματικότητα «μιλάνε» και μάλιστα «φωνάζουν», όταν... ζορίζονται.\nΤη νύχτα κοιμούνται και τα δέντρα\nΠως και γιατί ακολουθούν τον ήλιο τα ηλιοτρόπια\nΠαρ, 06 Δεκ. 2019 12:11 UTC